
" JELMONDATUNK: 


WEÖRES SÁNDOR 


fúcsú a tábortól 


A táboron végig 
megyek én, 

A kezembe kendőt 
veszek én, 

A kendővel vígan 
intek én, 


Elbúcsúzom nyár végén. 


Az iskolán végig 
megyek én, 

A kezembe könyvet 
veszek én, 

Az osztályban első 
leszek én, 
Meglátjátok év végén! 


LUKÁCS ÁGNES ragasztott képe 


PIT BOGI BOT BBB 


A NÉPPEL 


5 A néppel tűzön — vízen át!" — vallotta és hir- 
dette Petőfi Sándor. A nagy költő halhatatlan 


szavaiból jelszó lett! Ez a jelszó vezételte a múlt- 


ban, és vezérli ma is mindazokat, akik szép, nemes 
célokért — a haza szabadságáért, az igazságért, az 
emberek boldogságáért — küzdöttek és küzdenek. 


Ez az idei úttörőév jelmondata. Kifejezi azt, hogy a mai 
kisdobosok és úttörők méltók akarnak lenni Petőfihez 
és népünk más nagy fiaihoz, akiknek harca és munkája 
nyomán vált szabaddá, s válik egyre szebbé és vitágzóbbá 


hazánk. 


vz érdligeti selyemzászlósok 


A hír inkább rövid, mint 
hosszú: az érdligeti 1081. szá- 
mú Latinka Sándor nevét viselő 
úttörőcsapat megkapta a Kom- 
munista Ifjúsági Szövetség Vö- 
rös Selyemzászlóját! Ez nagy 
kitüntetés! Évente  megyén- 
ként csak egy csapat büszkél- 
kedhet vele. Pest megyéből 
most ők — az érdligetiek. 


ISKOLA ÉS PARKOLÓJA 


Az iskola újnak számít. Szép, 
modern, emeletes. Világos és 
virágos. Világosnak építették. 
Virágossá viszont a gyerekek 
tették. A kisdobosok és úttö- 
rők egymással versengve hoz- 
ták a szebbnél szebb növénye- 
ket. 

A parkolóhelyet nem jelöli 
tábla. Amint megérkezik az 
ember, észreveszi mégis, azon 
nyomban. Az iskola kapuja mel- 
lett, sorjában kerékpárok áll- 
nak. Szükséges közlekedési esz- 
köz ez, mivel a lakás és az iskola 
között meglehetősen nagy a 
távolság. A kisdobosok közül is 
sokan használják. Az iskola hét- 
esztendős fennállása óta sze- 
rencsére nem volt baleset. 
Persze, ehhez nemcsak szeren- 
cse szükséges, hanem megfele- 
lő közlekedési ismeret is. ir 
te a KRESZ szabályaiból nagy 


vetélkedőket rendeznek. Ez is 
hozzájárul a balesetmentesség- 
hez. 


MESÉL A FOLYOSÓ 


Az iskolának mesélő folyosó- 
ja van... Fényképek mesélnek 
a csapat életéről. Úttörő és 
kisdobos avatás... Egy fiatal 
katona a kisdobosok nyakken- 
dőjét köti. A katona neve 
Szabó József. Ő most is az út- 
törőcsapat titkára. Minden év- 
ben az ő feljebbvalói jönnek az 
avató ünnepségre. A katonák 
pedig, a csapattitkár alakulatá- 
ból még a bakonybéli táborba 
is ellátogatnak. A csapatban 
rajnyi ifjúvezető dolgozik. Csu- 
pa régi, hajdani úttörő, akik 
ennek az iskolának voltak ta- 
nulói. 


MERRE VAN A KUTYAVÁR? 


Kutyavári út — olvasható az 
utca neve. — Mi ez a Kutya- 
vár? — kérdem a gyerekeket, 
s ők magyaráznak. Mátyás ki- 
rálynak valamikor ez volt a ked- 
venc vadászterülete. Volt itt 
kastélya is, és itt tartotta ked- 
venc kutyáit. Innen a Kutyavár 
elnevezés. Ma már csak falak 
mutatják, merre állt a hajdani 
épület. Bozótos, gazos, elha- 


nyagolt volt ez a terület. Az 
érdi tanács odaadta a csapat- 
nak. Díszes kivitelű alapító- 
levél szól erről. Az viszont nincs 
az alapítólevélben, hogy min- 
den kisdobos és úttörő leg- 
alább tíz órát dolgozott a ku- 
tyavári területen! Így aztán 
a szúrós tövis, felesleges bokor 
eltűnt innen. Uttörőpark ké- 
szül a helyén. Lesz ott fedett 
pihenő, hinta, szalonnasütő. 
Játszótér és kirándulóhely, s az 
akadályversenyeket innen in- 
dítják ezentúl. 


FOLYTATÁSA KÖVETKEZIK 


Nincs kicsi munka, csak jól 
vagy rosszul végzett... Ezt az 
okos mondást nem én találtam 
ki, hanem az egyik őrs naplójá- 
ban olvastam. 

A Selyemzászló kötelez. Va- 
jon mit terveznek az új tanév- 
ben? Először is úgy, mint más 
csapatban a szeptember 29-i 
csapatzászló ünnepén a Selyem- 
zászló alatt jelentkeznek út- 
törő- és kisdobospróbákra, va- 
lamennyien szépen rajzolt je- 
lentkezési íven. Névadó napját 
is tartanak, és levelezést szer- 
veznek Latinka Sándor nevét 
viselő csapatokkal. 


Nagy Petőfi szavalóverseny 
készül a költő születésének 
150. évfordulója alkalmából. 
A legjobb előadók a nagy, kö- 
zös csapatünnepélyen is szere- 
pelnek majd. Erre a költő 
szülővárosából, Kiskőrösről is 
meghívnak pajtásokat. 

Az új tanév úttörő jelmon- 
data: , A néppel tűzön—vízen 
át!" E szerint végzik a munkát 
a selyemzászlós csapat pajtásai, 
— annál is inkább, mert erre 
csapatuk névadója, az 1919-ben 
mártírhalált halt Latinka Sán- 
dor emléke is kötelezi őket! 
Nekik és valamennyi úttörő- 
csapat pajtásainak jó munkát 
kívánunk! 


Ezt a rajzot is az 
vUutánpótlás" ké- 
szítette!  Forin- 
tos Mónika tata- 
bányai kislány, 
aki most szep- 
tembertől már 
iskolás, de ezt 
nagycsoportos 
óvodás korában 
festette. Címe: 
uIlyen a mi Tata- 
bányánk!" 


Megnéztem az utánpótlást 


Ismeritek ezt a szót: után- 
pótlás? Azokat jelenti, akik 
valakiknek a helyébe állnak 
majd. 

Nos, meghívtak a buda- 
pesti Magyar Gyapjúfonó és 
Szövőgyárba, annak is az 
üzemi óvodájába, hogy meg- 
ismerkedjem a jövendő kis- 
dobosaival, vagyis az után- 
pótlással. Az oviban szám 
szerint negyvennyolcan van- 
nak." Közülük most szeptem- 
berben tizennégyen elsősök 
lesznek! Elsősorban velük is- 
merkedtem, meghallgattam 
éneküket,  versmondásukat. 
Közben Lévai Évike elmond- 
ta, hogy az ő mamája, amikor 
még kislány volt, ugyanebbe 
az oviba járt. Most pedig itt 
dolgozik a gyárban. Ugyanez 
derült ki Halász Öcsiről is, 


tember 29-re! 


Kék 


ne zési lapot. 


felejtsd ! 

1. A kisdobos nyakkendők és őrsi zászlók legyenek 
tiszták, vasaltak a csapatzászló ünnepére, szep- 


2. Készítsen a raj (vagy az őrsök külön-külön) szépen 
rajzolt jelentkezési lapokat. 

. . , Az 1972—73-as tanévben jelentkezünk a kisdobos 

el próbákra" — ezt tartalmazza a jelentkezés szövege. 

Akik a próbákra vállalkoznak, írják alá a jelentke- 


3. , A néppel tűzön—vízen át!" a jelszava az évi kis- 
dobos és úttörőmunkánknak. Mit jelent ez, mit 
tehettek ti, mai gyerekek? (Társadalmi munka, jó 
tanulás stb.) Beszéljétek meg együttesen! 

akit a dadusok úgy emleget- 
nek: Angyal Jutka fiacskája 
— mert a mama is az ő ne- 
veltjük volt. 

Megkérdezte tőlem az egyik 
kislány, hogy láttam-e az 
udvaron azokat a szép, tarka 
hintákat? — Láttam bizony! 
A gyári KISZ-es fiatalok mun- 
ka után, szabad idejükben ké- 
szítették, festették az óvodá- 
sok számára. A. kicsik ismerik 
is őket. S bár teljes nevüket 
nem tudják, de azt igen, hogy 
0 a Józsi ifi, aki virágot és 
pöttyöt festett a hintára!" 

Az óvó nénik és dadusok 
meg felsóhajtanak: hej, né- 
hány év múlva ezek a most 
szeptemberre elsősök is felnő- 
nek! Reméljük őkis itt, a gyár- 
ban dolgoznak majd, mint a 


mi KISZ-eseink és szüleik. 

Egerben elvarázsoltak egy termet. 

A varázslat kezdetén eltűntek a falak, 
s helyükbe susogó erdők, illatozó mezők ke- 
rültek, a széksorok között szellő keringett. 

Ez a varázslat az , Erdő-mező titkai" me- 
gyei vetélkedőjén történt, amelyen a megye 
legjobb tíz csapata képviseletében tízszer 
három kisdobos vett részt. Gépkocsival, busz- 
szal érkeztek. Akadt köztük, akit tanító né- 
nije, csapatvezetője, kisdobosvezetője, édes- 
anyja, édesapja és a testvérei is elkísért. Ök 
voltak a hallgatók — és persze a szurkolók. 
De talán nem is a verseny volt a legfonto- 
sabb, hanem az, amit egymástól hallottak, 
tanultak a pajtások. 

Első feladatként riportot készítettek, mag- 
nó, diavetítő segítségével. Hogy mi mindent 
megtudhatott ezekből az ember! 

A káli kisdobosok magukkal hozták Balogh 
Józsi bácsinak, az erdésznek a — hangját. 
Magnóról mondta el, hogy a közeli Batu tó 
valószínűleg a híres tatár vezérről kapta ezt 
a nevet. A. gyerekek közül az egyik kérdezett, 
a másik pedig a magnót kezelte, olyan ügye- 
sen, hogy a feltett kérdésre mindig időben 
hangzott el Balogh Józsi bácsi válasza. Még 
térképet is hoztak magukkal, és mutatták, 
amit a magnó mondott: 

— Ezt az erdősávot nagyon szerettük az 
én gyerekkoromban is. Látom, ti is ismeritek, 
s a madarak és fák napját ezután itt tartjá- 
tok. A bíbicről ti nemigen tudjátok már mi- 
lyen madár. De a fogolyt, fácánt viszont is- 
meritek. Érthető — itt a szövetkezetben 
mesterségesen nevelik ezeket, akár máshol a 
baromfit! Ha elmegyek a Téglás pecázóhely 
mellett, eszembe jut, hogy erre az én korom- 
ban nefelejcs nyílott, és kosárral fogtuk az 
ízletes halat... Vajon, ha ti megnőttök, nek- 
tek mi jut eszetekbe szülőföldetekről? 

A novaji kisdobosok bemutatták a GyTV-t, 
vagyis a gyermektelevíziót! Még zenés-jelzé- 
sük is van hozzá! , Hív már a zöld mező" kez- 
detű dal első ütemeit ballottuk, és a hatalmas 
dobozból, mely a televíziót helyettesítette, 
kimosolygott a novaji , Takács Marika", 
és bemutatkozott ő is, és a műsor szerkesztői, 


szereplői, játszói. , Kovács vagyok" énekelték 
nevetve. Igen, mindhárman Kovácsok: Erzsi 
és Márta negyedikes, Marika másodikos. És 


nem testvérek... Kék nyakkendőjükön to- 
boz virított, ezzel is jelezve, hogy ismerői, 
kutatói az erdőnek és a mezőnek. Bemutat- 
ták a tanácselnök bácsit és a Nyitnikék szö- 
vetkezet erdészét, akiknek — akár a káli 
pajtásoknak — a hangja velük utazott a mag- 
nó bűvös dobozába rejtve. , Pajtások, ha 
Mezőkövesd felé utaztok szüleitekkel, pajtá- 
saitokkal, egy kis kitérő, és Novajra értek! 
Kérünk, jöjjetek el hozzánk" — búcsúztak 
a színpadon, s gondolom, ez a meghívás nem- 
csak Heves megyének, hanem az ország vala- 
mennyi kisdobosának szól, és érvényes egész 
esztendőben. 

Kiállítást is kellett készíteni a kisdobosok 
képviselőinek. Itt aztán megmozdult a kép- 
zelet! A halmajugraiak terepasztalon, a sze- 
münk láttára odavarázsolták községüket, s fá- 
val, virággal jelezték, merre van az erdő, 
mező. Az egriek úgy kezdték a munkát, hogy 
a feladathoz illően olyan terítőt vettek elő, 
melyre valaki — nagymama? anyuka? nagy 
testvér? — csodálatos virágokat hímzett. 
Még agancsot is kiállítottak. Megtudtam, 
hogy ez nem a vetélkedőn résztvevő pajtások, 
hanem egy másik negyedik osztályos édes- 
apja adta kölcsön, barátságból! A hatvaniak 
szőrmét hoztak magukkal! Fehér József édes- 
apja vadász, rókát és őzbőrt készített ki, 
a nagy , varázslat" tiszteletére! 

Erdőről, mezőről, a természet szépségeiről 
dalok és versek hangzottak el. Virágból, 
levélből ott, a helyszínen csodálatosan szép 
és ügyes képeket ragasztottak. Es a csata- 
kiáltások! Annyit jegyeztünk fel, hogy fél 
lapunkat betölthetnénk velük! 

Befejezésül még valamit! Először is kíván- 
junk további sikert a megyei vetélkedőn 
aranyérmet nyert káli, novaji, gyöngyösi, 
egri, az ezüstérmes verpeléti, hatvani és a 
bronzérmes hevesi, recski, selypi, halmajugrai 
kisdobosoknak! Aztán hadd köszönjem meg 
tanítóiknak, kisdobos- és csapatvezetőiknek, 
s a vetélkedő rendezőinek, zsürijének a , va- 
rázslatot"! Az erdő mező titkainak kutatása 
folytatódik tovább. És folytatódjék is! Cso- 
dálatos kincsekkel lesz gazdagabb mindenki, 
aki őszinte szeretettel végzi ezt! — Miért ne 
lennél köztük te is?! 


JOÓ KATALIN 

Herman Ottó sokoldalú természettudós, néprajzkuta- 
j 3 tó és politikus 1835-ben született és 1914-ig élt. Mérnök- 
ilbánk 
uLezan 


nek tanult, de géplakatosként is dolgozott. 1863-ban a len- 
olnabolha- 


gyel szabadságharcban vett részt, és az 1871-es párizsi 
tat an 


hoz szoros barátság fűzte. Haladó politikus volt — bár ha 
a nevét halljuk, elsősorban természettudományos mun- 
kássága jut eszünkbe. Megalapította a Magyar Ornitoló- 
giai Központot — vagyis a Madártani Intézetet. Írt a 
madarak hasznáról és káráról, a pókok életéről, a halászat- 
ról, pásztoréletről. Ősemberkutatással is foglalkozott. Egy- 
szóval, erdő-mező titkainak alapos ismerője és szépszavú 
tudósa volt. Lillafüreden nyaralót épített, amit valaki 


kommünt a hazai sajtóban is támogatta. Kossuth Lajos- 
90 
kincse 


, M icsoda édes érzet az egy 
öreg embernek, akit ugyancsak 
hányt-vetett az élet, mikor egy 
magyarholdnyi területet szerez 
sziklás, erdős tájon; arra házi- 
kót épít és azt mondja élete pár- 
jának: ez a miénk! Mily reme- 
kül terem meg ott a páfrány, 
mily édesen kacsingat a kis pa- 
tak partjáról a nefelejcs, akár 
az ártatlan gyermek kék szeme! 
Aztán annak a kis teleknek 
szárnyas lakói, micsoda kedves- 
ségek is azok! Majdnem mind- 
nyája ott született. Azon a vén- 
séges almafán reggel pont kilenc- 
kor megjelenik a szárnyas mun- 
kások szövetkezete: széncinege, 
kékcinege, bábacinke, fakúszó, 
. csuszka és a kis hőcsikharkály. 
Odasurran még egypár őszapó 
is. Micsoda sürgés, mellyel ez a 
sokféle alkatú, kedves apróság 
azt a vén fát végigkeresi! 


TÉNAGY SÁNDOR 
Wyárvég 


Pára gyűl a 
domb mögött, 
esőfelhő 
lődörög, 


pöndörödik a levél, 
bokor mögül fürge szél 


pénzt, kincset, értékes műalkotást kutatva, feltört. Nagy 
volt híre akkortájt országszerte annak, hogy Herman Ottó 
villáját kirabolták. Ő maga így írt erről: 


Egyszerre, mint varázsütésre 
megáll a munka. Az apróság 
hanyatthomlok be a bokorba. 
Kisvártatva sajátos szárnycsa- 
pással vonul a hegyoldal hosszá- 
ba az aranyszemű karvaly. 

A kis tócsába, amelybe a kris- 
tálytiszta patakocska kis küszö- 
bön át csobog be — pisztráng áll. 
ÁL — áll — míg egyszercsak le- 
csap a vízszintre egy pataki ké- 
rész. Egy villanás, egy csobba- 
nás, a pisztráng bekapta a ké- 
részt és megint a helyén áll. 

Na meg aztán a kánikula 
napjaiban; madárfürdővé ala- 
kulnak át a kis patak sekélyebb 
helyei. Minden fajnak más-más 
a fürdőhelye. Úgy megáznak, 
hogy föl sem bírnak röpülni. 
Mikor az oly jó! És mikor a ma- 
dár szereti a tisztaságot! Ezek a 
műkincsek. 


No meg van még egy gyé- 


szürkül ugrik 
az ég ki a 
kékje; rétre. 


Jaj, be kár, 
Jaj, be kár, 


2, 

mánt is... Ez pedig a vörös- 
begy. Az ember faricskál a ve- 
randa korlátján, hát a vörösbegy 
letelepszik. Okos szemével nézi. 
Egyszerre surgyé, el! Kisvártat- 
va megint előkerül. Rászáll a 
szoba küszöbére, benéz az ajtón. 
Arasznyira közelíti meg asszo- 
nyát. ,, Pukedlizik", majd oldalt 
fordítja szemét és azzal a gyö- 
nyörűen tiszta vörösbegy-szemé- 
vel felnéz. Ez kérdés: , hát nincs 
édes morzsika?"? Kap is. 

Íme, a mi , villánk? elrabol- 
hatatlan kincse! 

Az szent igaz, hogy betörtek, 
de az még szentebb igazság, hogy 
megjárták. Keresni kerestek. 
Leszedték a falról még az óriás 
jávorszarvas-fejet . is: — vajon 
nincs-e alatta egypár ezresban- 
kó? Elvitték a legrosszabb fegy- 
veremet, a legrosszabb patrono- 
kat. Hát ez kiheverhető." 


búcsúzkodik már a nyár, 
egy fűszál 
tetején 

sír a katicabogár. 


OSVÁT ERZSÉBET új 


ezzeg Karcsi! 


zzeg Bajesil 


Ahányszor hármast hoztam 
haza számtanból, mindannyi- 
szor azt a két nemszeretem 
szót hallottam hol édesanyám- 
tól, hol édesapámtól, de néha 
mind a kettőjüktől: 

— Bezzeg, Karcsi! 

Ilyenkor tüstént világgá 
szaladtam volna, hogy ne 
halljam a folytatását, amit 
könyv nélkül is szóról szóra 
tudtam és gyűlöltem, gyűlöl- 
tem, gyűlöltem! 

A mintakép! Karcsi! Min- 
dig, mindenből ötösre felel. 

Bezzegkarcsi! Anyavidámí- 
tó! Én meg anyaszomorító ! 
Az nekik semmi, hogy éltor- 
nász vagyok?! Az sem, hogy a 
rajzom kiállításra került? ! Hát 


igen, a számtan gyenge olda- 


lam, dehát miért kell mindjárt 
bezzegkarcsizni?! Jobb lenne, 
ha a tekejátékom vennék el, 
vagy még azt sem bánnám, ha 
egy nap focizni sem engedné- 
nek. Csak azt ne hallanám 
örökké, hogy bezzegkarcsi. 

Persze Karcsi igazi neve 
nem bezzeg, hanem Kardos 
Karcsi, és ha tudni akarjátok, 
a legjobb barátom volt a har- 
madik osztályig, amíg mind- 
kettőnknek egyformán tiszta 
ötös volt a bizonyítványa. 
Kisdobosnak is egyszerre 
avattak, egy őrsbe kerültünk, 
mi adtuk az őrs nevét: Ba- 
rátság Őrs. 

Az én édesanyám meg a 
Karcsié jó barátnők. Egy ház- 
ban lakunk, ugyanazon az 
emeleten, egy a munkahe- 
lyük is. 

A harmadik osztály végén 
kezdődött csak a bezzegkar- 
csizás. Igaz, én többet fociz- 
tam, Karcsi meg mindig a 
könyveket bújta. Az én édes- 
anyám meg a Karcsié mindig 
megbeszélték, kinek a fia mi- 

lyen jegyet hozott haza. Így 
aztán nem csoda, ha unos- 
untalan Karcsi ötöseit emle- 
gették nekem. Hát meg is 
utáltam Karcsit, más bará- 
tokat kerestem. 

De mi történt ezen a nyá- 
ron? Karcsiék is, mi is ugyan- 
abba az üdülőbe kerültünk 
Balatonlellére. Nagy volt az 
öröm otthon, de én legszíve- 
sebben itthon maradtam vol- 
na. Pedig, de szeretem a Ba- 
latont! És úszni hogy szere- 
tek! Még talán jobban, mint 
focizni. 

No, megérkeztünk. Jó me- 
leg idő volt. A Balaton meg 
az üdülő partszegélyét mosta. 
Zsupsz! bele a vízbe! Mit 
bántam én a hármasaimat! 
Bántam is én a Karcsi ötö- 
seit! Élveztem a szünidőt, 
amúgy istenigazában! 

Amikor jól kiúsztam ma- 
gam és kifelé igyekeztem a 
partra, látom, hogy Karcsi a 
víz szélén álldogál rosszked- 
vűen. Édesanyám meg az ő 
édesanyja a parton sütkérez- 
nek és nagyban tárgyalnak 


valamiről. 


SARKADY SÁNDOR 


Hdíyár 


Dünnyög a dongó 
Forró nyár — 
Álmos a lepke, 
Lassan száll. 
Szitakötő zümmög, 
Öreg béka hümmög, 
Záport vár. 


Szól a pacsirta, 
Zengő nyár — 
Búzamezőben 

Fürj sétál. 

Bókol a búza, 
Pipacs koszorúzza — 
Sarlót vár. 


Karcsi ért előbb a partra, 
én utána. Hát mit hallanak 
füleim?! A mintakép édes- 
anyja nagyot sóhajtva azt 
mondja Karcsinak: 

— Igyekezz, kisfiam, te is 
megtanulni úszni! Bezzeg 
Lajcsi úgy úszik, mint a hal! 

Hű, de boldog voltam, hogy 
bezzeglajcsi lettem egyszerre! 
Ujra úgy, de úgy megszeret- 
tem Karcsit, mint annak- 
előtte. Nagyot nézett, amikor 
hirtelen derékon kaptam és 
usgyi! a vízbe vele! 

Ha hiszitek, ha nem, egy 
hét sem telt el és Karcsival 
együtt úszkáltunk már. Nem 
nyugodtam, amíg meg nem 
tanítottam. Édesanyám, érez- 
tem, büszke volt rám. Nem 
mondta, de másképpen ra- 
gyogott a szeme, amikor rám 
nézett. 

Nem tudom, mi örültünk-e 
jobban ezeknek a közös úszá- 
soknak, újra barátkozásnak 
vagy édesanyáink. Az az egy 
biztos, hogy azóta, ha hozok 
is hébe-hóba egy hármast, 
már sose hallom azt, hogy 
bezzegkarcsi ! 


TURCSÁNY PÉTER 


Bódingó. dingó 


Bódingó, dingó, bódingó 
szélre ide-oda ringó 

fán lógó ringló 

Súlyával fűszál-hajintó 
fűszálat földre szorító 
elhulló ringló. 


Bódingó, dingó, bódingó 
szélre ide-oda ringó 

puha tenyérbe hulljál, hullj 
puha nyelv hegyére üljél, ülj 
Bódingó dingó 

jön a gazdája bújjál, bújj! 


főúcsú [A nyártól DTGAÉSSZSGÉS 


Ha a tavalyi nyár szóba 
kerül, a Kossuth utcai iskola 
negyedikesei tűzbe jönnek 
még most is, és egymás sza- 
vába vágva kezdik mesélni: 
— Mi egy bagollyal nyaral- 
tunk! — 5 ha megkérdeznéd, 
hogy hol fogták azt a bag- 
lyot, a nevetéstől felborulná- 
nak a székek. Mert ez a ba- 
goly nem Olyan bagoly volt, 
hanem Másmilyen. Hogy mi- 
lyen? Kezdjük az elején, úgy 
derül ki a leghamarább. 

Egy forró nyári délben új 
vendégek érkeztek a balaton- 
parti táborba: az előbb emlí- 
tett Kossuth utcai iskola har- 
madikos tanulói. A hármas 
számú tízágyas sátrat kapták 
— kilencen. Hajdú József az 
utolsó percben megfázott és 
úgy köhögött, hogy otthon 
kellett maradnia. Egy ágy 
tehát üresen maradt. Ez ép- 
pen jól jött, mert Zsiráf és 
Pocak már megint haragban 
voltak. Naponta általában 
háromszor vesztek össze és 
háromszor békültek ki. Most 
éppen szóba sem álltak egy- 
mással, ezért Pocak sértő- 
dötten a sarokba vonult, Zsi- 
ráf pedig üresen hagyta a 
mellette levő ágyat, és a kö- 
vetkezőre telepedett. Minden- 
ki kipróbálta a saját ágyát 
egy-egy bukfenccel, aztán a 
táskákat begyömöszölték az 

főagollyai 
nyaraltunk 


MARÉK VERONIKA írása 
TAKÁCS ZOLTÁN rajzai 


ágyak alá és izgalmas talál- 
gatásba merültek: — Mi lesz 
az első ebéd? Éppen eldön- 
tötték, hogy a szag után ítél- 
ve gulyásleves lesz, meg va- 
lami tészta, amikor a sátor 
bejáratában megjelent egy 
szőke, szemüveges fiú. Ő is 
harmadikos lehetett, de senki 
nem ismerte. 

— Szerbusztok! — mondta 
a fiú. A harmadikosok valami 
szia-félét morogtak, aztán lel- 
kesen tovább figyelték Zsirá- 
fot meg Pocakot, akik látvá- 
nyos veszekedésbe kezdtek. 
Nem tudtak megegyezni, 
hogy melyik jobb: a mákos- 
tészta vagy a dióstészta? 

Az új fiú nyelt egyet, aztán 
táskáját lóbálva odament az 
üres ágyhoz. Letelepedett, és 
tanácstalanul nézett maga elé. 
Szerencsére megszólalt a kis 
harang: Ebédhez! A sátor 
egy perc alatt kiürült, és a 
gyerekeket elkapta a tábori 
élet vidám forgataga. Ebéd 
után pihenő, aztán játék, já- 


"ték, játék vacsoráig. 


Estére a hármas sátor la- 
kói — némi nagyvonalú mos- 
dás után — úgy érezték, hogy 
nincs jobb dolog a világon az 
alvásnál. De amikor már min- 
denki ágyba bújt, alvásról 
szó sem esett: megkezdődött 
a sátrak esti műsora, a vic- 
cek, a rémes történetek, a 
végefogyhatatlan nevetések. 

Csak a szőke szemüveges 
nem szólt semmit, nem is ne- 
vetett. Nem volt kedve ne- 
vetni. Egész délután lézen- 
gett, hol itt, hol ott. Hajdú 


József helyett jött, az utolsó 
pillanatban, de másik isko- 
lába járt, nem ismerte senki. 
Ezért nem hívták focizni, 
senki nem választotta be a 
csapatába, nem kérdezték 
meg, tud-e pingpongozni, még 
akkor sem, amikor Zsiráfnak 
nem akadt párja, mert Pocak 
a nádas szélén duzzogott. Ke- 
resztül néztek rajta, mintha 
ő is egy sátor vagy egy sátor- 
pöcök lett volna. 

Amikor elcsendesedett a sá- 
tor, Zsiráf és Pocak hosszú 
suttogásba fogott a szemüve- 
ges feje fölött. Minden szót 
hallott. Hallotta, hogy kibé- 
külnek, és terveket szőnek 
másnapra. A. szemüveges et- 
től kétszer olyan egyedül 
érezte magát, mint azelőtt. 
Szégyen ide, szégyen oda, 
csendben bőgni kezdett. De 
még bele sem melegedett, 
amikor hirtelen nagyszerű 
gondolata támadt. Olyan jó 
gondolat volt, hogy a szomo- 
rúság elillant tőle, s a szőke 
fiú befordult a fal felé. Egy 
perc múlva már mélyen aludt. 

Másnap reggel felajánlotta 
Pocaknak, hogy cseréljenek 
helyet, ha akar, feküdjön Zsi- 
ráf mellett. Pocak boldogan 
beleegyezett, mert éppen két 
veszekedés között, békében 
voltak. Így hát a szemüveges 
bekerült a sarokba, mint egy 


remete, s megkezdődött cso- 
dálatos élete. 

Reggeli után elballagott 
Viki nénihez, a tábor könyv- 
tárosához, s egy ingó-bingó 
könyvtornyot egyensúlyozva 
tért vissza a sátorba. A húsz 
könyvet letette az ágyára és 
olvasni kezdett. De nem akár- 
hogyan olvasott! Olvasott ki- 
rándulás közben, a tábortűz 
mellett, pihenő előtt és pi- 
henő után, a hintán ülve és 
a fűben fekve. Sétált, könyv- 
vel a kezében. Fára mászott, 
és a fa tetején folytatta az 
olvasást. 

A gyerekek jót nevettek 
rajta, aztán beszélni kezdtek 
róla. Zsiráf azt állította róla, 
hogy a szemüveges a tóban is 
olvas, amikor fürdik. Pocak 
azt mondta, hogy ez hazug- 
ság, mert a vízben nem lehet 


olvasni. Erre Zsiráf kért egy A 


újságot Viki nénitől és bevo- 
nult a Balatonba, hogy elol- 
vassa az apróhirdetéseket. El 
is olvasta mindet, de a tóból 
már csak Zsiráf jött ki. Az 
újság benn maradt a vízben, 
és rengeteg bosszúságot oko- 
zott a halaknak, mert kicsi 
darabokra szétázott, és na- 
gyon rossz íze volt. Így hát 
Zsiráfnak lett igaza: lehet a 
vízben olvasni. Pocak erre 
kijelentette, hogy a szemüve- 
ges éjjel is olvas. Ezt meg 
Zsiráf nem hitte el. Este min- 
denki korán ágyba bújt, hogy 
eldőljön a nagy vita. Lámpa- 
oltás után a kilenc gyerek fel- 
tűnően hamar szuszogni kez- 
dett. És akkor a szemüveges 
óvatosan felült! Vett egy 
könyvet, lábujjhegyen a sá- 
torajtóhoz lopakodott. Leha- 
salt, kidugta a fejét és a köny- 
vét a tiszta, kéklő holdfénybe 
— és valóban, olvasni kez- 
dett! 

A sátorban felharsant az 
indiánordítás. Pocak boldo- 
gan visította: — Mondtam, 


hogy éjjel is olvas! Mondtam! 
— Zsiráf dühösen dörmögött: 

— Honnan tudjam, hogy 
nem gyerek, hanem bagoly? 
— Kitört a nevetés, és a 


szemüvegesre ráragadt az új 
név, a , bagoly". 

A bagolyról jó vicceket le- 
hetett gyártani. Aki elment 
mellette, mind mondott neki 
valamit. 

— Te bagoly, ki találta fel 
a molyirtót? Nem tudod? Ezt 
még nem olvastad? 

— Te bagoly, ne olvass 
annyit! Elkopik a szemüve- 
ged! 

— Te bagoly, ha olyan 
okos vagy, mondd meg, mi 
lesz vacsorára! 

A bagoly válasz helyett 
csak vigyorgott egyet és ol- 
vasott tovább. 

Nem is történt volna sem- 
mi egyéb ezen a nyáron, ha 
egy napon be nem köszönt a 
rossz idő. De beborult, hű- 
vös lett, és esni kezdett az 
eső. A gyerekek a sátrakba 
szorultak — ez pedig nem 
volt jó. Igaz, eleinte nem volt 
semmi baj. Előkerültek a tár- 
sasjátékok, a Ki nevet a vé- 
gén, a sakk, a malom. Csak- 
hogy délutánra megunták 
mindet, és a sátorban hol itt, 
hol ott csapott fel a veszeke- 
dés. A bagoly csendben fe- 
küdt az ágyán és olvasott, 
mint mindig, körülötte meg 
elszabadult a pokol. Az álta- 
lános verekedés, huzakodás 
azonban őt sem kímélte. Zsi- 
ráf csendet intett, és egy kí- 
gyózó mozdulattal kirántotta 
bagoly kezéből a könyvet. 

— Olvasd tovább, bagoly! 
Halljuk! — A bagolynak a 
meglepetéstől lecsúszott a 
szemüvege az orráról. Vissza- 
tolta a helyére, aztán elvi- 
gyorodott, és hangosan mon- 
dani kezdte, mintha olvasná: 

:— Milyen furcsán érezte 
magát Briant, amint ott len- 
gett az űrben, a széláramlat- 
tólenyhénrezgő sárkány alatt. 
Úgy érezte, mintha egy fan- 


tasztikus ragadozó madár 
kapta volna fel..." 
— Micsoda? — kérdezte 


Zsiráf. — Milyen sárkányról 
van szó? 

— Egy nagy, nyolcszögle- 
tű sárkányról, amelyre vesz- 
szőkosarat erősítettek. Ezen 
szállt fel Briant, hogy meg- 
nézze, vannak-e még kalózok 
a szigeten. 

— Kalózok??? — A sátor- 
ban halálos csend lett. Aztán 
megindult a kérdések özöne. 

— Ki az a Briant? Mi az a 
sziget? Hogyhogy kalózok? 
Mondd már! 

Bagoly felkuporodott, be- 
leburkolózott a takarójába és 
azt mondta: 

— Verne Kétévi vakációját 
olvasom, éppen harmadszor. 
Elmesélhetem. De akkor kezd- 
jük az elején. 


— Kezdd el, mesélj! Me- 


sélj! — hallatszott a sátorból 
innen is, onnan is, és a sátor- 


lakók, mint a beduinok, pok- 


rócba csavarva megszállták 
bagoly és a szomszédai ágyát. 
Bagoly mesélni kezdett. 

, — Valamikor a múlt szá- 
zad közepén egy hajó siklott 
a Csendes-óceánon. Ezen a 
hajón egyetlen felnőtt sem 
volt. Csak gyerekek. Tizenöt 
gyerek. Egy napon viharos 
szél fújt a tengeren..." 

A. bagoly mondta, mondta 
a történetet. Izgalmasan, ér- 
dekesen mesélt. A sátorlakók 
végigélték a tizenöt sziget- 
lakó minden gondját, örömét. 
És amikor egy szélroham ha- 
tására kialudt a tábor terü- 
letén a villany is, akkor töké- 
letessé vált a varázslat. A sö- 
tétben csak a bagoly hangja 
szólt, és az esőverte sátor 
egészen olyan volt, mint a 
tengeren hánykolódó elsza- 
badult hajó. Amikor felhang- 
zott a vacsorára hívó harang 
szava, több ezer kilométert 
tettek meg képzeletben, amíg 
visszaértek ide, a hármas szá- 
mú sátorba. Vacsora után a 
bagoly folytatta a mesét. Ta- 
lán nem is aludtak volna az 
éjjel, ha a történet maga is 
nem parancsolt volna szüne- 
tet. Amikor a Kétévi vakáció 
gyerekei rábukkantak és be- 
költöztek a Francia-barlang- 
ba, akkor a bagoly takarodót 
fújt. A gyerekek elaludtak, 
de bagolynak becsületszavát 
kellett adnia, hogy másnap 
folytatja a mesélést. 

Az idő tovább romlott, de 
a sátorban a hangulat egyre 


jobb lett. Lassan más gyere- 


kek is átszivárogtak, s a hár- 
mas sátor zsúfolásig megtelt. 


azután pedig az Emil és 
detektíveket. A hármas sátoi 
őutána igazodott. Akkor já 
szart akkor aludtak, ami 
kor ő mondta. Még Zsi 
Pocak is abbahagyt 


A Kétévi vakáció után el- . 
mesélte A dzsungel könyvét, — 


És mire befejezte a harmadik 
regényt, kisütött a nap is. 

A rendkívüli állapotnak vé- 
ge lett. A tréningruhák meg a 
pokrócok nyugalomba vonul- 
tak. Újra lehetett ugrálni, 
fürdeni, kirándulni. Most már 
bagoly is részt vett minden- 
ben. Sőt, össze is vesztek 
azon, hogy melyik csapatban 
legyen. Bagoly ilyenkor a 
szokott módon vigyorgott, és 
egyszer egyik, másszor a má- 
sik csapatba állt. És amikor 
egyszer az akadályverseny- 
ben megszerezte a hármas 
sátornak a győzelmet, Zsiráf 
és Pocak odamentek hozzá. 

— Te bagoly! Valamit nem 
értünk. Azért hívtunk téged 
bagolynak, mert mindig ol- 
vastál. Azt hittük, mást nem 
is tudsz csinálni. Most pedig 
három napja nem is volt 
könyv a kezedben! — Ba- 
goly kivételesen komolyan né- 
zett rájuk a szemüvege mögül. 

— Én nagyon szeretek ol- 
vasni. De az az igazság, hogy 
játszani is nagyon szeretek. 
Ha van, kivel. Megsúgom 
nektek: én csak bánatomban 
lettem , bagoly" 

Zsiráf meg Pocak nem szólt 
egy szót sem. Megértették 
bagoly válaszát. És ezentúl, 
ha új gyerek érkezett a tá- 
borba, gondjaikba vették, ne- 
hogy ő is bagollyá változzon 
— bánatában. 


GERGELY MÁRTA 


TTL NK 


Attila hatalmas nagy király volt valaha, a hunok 
királya. A mi házunkban van egy kisfiú akinek 
szülei ezt a nevet adták, de mert nagyon kicsi volt, 
és nehezen is akart nőni, mindenki Attiluskának 
becézte. 

A mi házunk hatalmas nagy bérház, két utcára 
szól, négy emeletes. Megvan már nyolcvan éves, de 
még erős, és annyi család lakik benne, mint egy 
kisebbfajta faluban. Gyerek is van benne, minden- 
féle korosztály, kicsi, nagy, még nagyobb, leg- 
kisebb. Nem akarok dicsekedni, de azért elmon- 
dom: egyik házbeli fiúnkból világhírű zongoramű- 
vész lett! Igenis világhírű! Volt már koncertje Ame- 
rikában, Párizsban, nem is szólva arról, hányszor 
játszik itthon, és hangversenyét a televízió is köz- 
vetíteni szokta. 

De én most mégsem róla, hanem . Attiluskáról 
akarok mesélni. 

A mi házunkban szeretik a gyermekeket, meg- 
engedik nekik, hogy az udvaron játsszanak. Nem- 
csak tollas labdával, de még focival is. Attiluska, 
többek között arról nevezetes, hogy még három éves 
se volt, de bámulatos ügyességgel rúgta a labdát. 
Igaz, előfordult, hogy rúgás közben a másik lába is 
kiszaladt alóla, és ő a kőre ült. Ode se neki! Nem 
igen ütötte, nem is üthette meg magát, annyira 
könnyű súlyú, csenevész gyerek. Olyan éles a hang- 
ja, hogy a tetőn, meg a világítóudvarokban buruk- 
koló galambok is ijedten hallgattak el tőle. De azért 
mindenki szerette és becézte Attiluskát; néha ki- 
álltunk a körbefutó folyosóra, onnan figyeltük lab- 
darúgó teljesítményeit, biztattuk, még meg is tap- 
soltuk. Egészen nagy fiúkkal játszott, a tulajdon 
nagybátyjaival, édesanyja öccseivel, meg néha apu- 
kájával is, aki szintén nagyon fiatal ember. Igen, 
Attiluskának igen fiatal szülei vannak; édesanyjára 
is jól emlékszem, még kislány korából. A földszinten 
laknak, sokan vannak testvérek, és talán azért tar- 
tózkodnak oly sokat az udvaron, mert ennyien ne- 
nehezen férnek el a lakásukban. Még éjszaka is, 
nemhogy nappal! 

Telt az idő, és Attiluska, annak rendje és módja 
szerint, iskolába került, a többi vele egykorú gye- 
rekkel együtt. 

Van nekem egy közeli szomszédom, Lidi nevű 
kislány. Éppen egyidős Attiluskával. Lidike nem is 


nagyobb növésű az éleshangú, híres focistánál, de 


rózsásarcú, gömbölyű, vagyis olyan, amilyennek 
egy kislánynak lennie kell! Nemcsak testileg, más- 
különben is. Mosolygós, kedves, szófogadó, de any- 
nyira ám, hogy még örül is, ha valakinek szolgála- 
tot tehet. Ha elutazom valahova, őt kérem meg, 
öntözze a konyhaablakban tenyésző virágaimat, ha 
valamit elfelejtek megvenni a Közértben, szívesen 
leszalad helyettem. Nem csak helyettem! Csodála- 
tosan megbízható gyermek. Szülei mindketten dol- 
goznak, sokszor nincsenek odahaza, amikor ő haza- 
jön az iskolából vagy a napköziből. Képzeljétek 
csak el, Lidikének már elsős korában kulcsa van a 
lakásukhoz! Év elején még megtörtént, hogy nem 
sikerült kinyitnia az ajtót, ilyenkor becsengetett 
hozzám, és nekem volt alkalmam, hogy segítségére 
legyek, kinyissam helyette. Sohasem mondta, hogy 
félne egyedül a lakásban; mégis, még év elején, sö- 
tét, késő őszi délutánokon, behívtam hozzánk, hogy 
ne legyen maga, amíg a szülei hazajönnek. Ezt há- 
lásan fogadta, szépen leült a lámpa alá, vagy éppen 
pötyögtetett valamit a zongorán. Szereti a zenét, 
és majd jövőre jár is zongoraórára. Meglehet, belőle 
is zongoraművész lesz, ha megnő, miért ne? Gyö- 
nyörűen ír, hamar megtanult olvasni, már február- 
ban, márciusban szépen kibetűzte a verseket a ké- 
peskönyvekben, ha ilyet adtam neki. 

Magától értetődik, hogy most, év végén, amikor 
elkövetkezett a kisdobosavatás, Lidike meghívott 
engem is a nagy ünnepre. Nagy örömmel mentem 
el, nem is messzire, csak ide, az utcánkban levő nagy 
iskolába. Az udvaron volt a kisdobosavatás. Virá- 
got vásároltam az én kis barátnőmnek élete ezen 
első nagy eseményére, úgy mentem az avatásra. 

Mindenki tudja, milyen szép ünnep az avatás, 
még azon a kopár, szűk iskolaudvaron is. Mások is 
hoztak virágot, de a legszebb virágoskert maga a 
gyereksereg, ahogy felsorakoznak a csapatzászló 
előtt, és pajtásaik színe előtt ígéretet tesznek. Sok- 
sok avatáson vettem már részt, falun is, városon is, 

b napfényes tereken és zöldellő parkokban, de mindig 
újra könnybe lábad a szemem az örömtől, akárcsak 
a kedves szülőké, akik oly boldogan hallgatják gyer- 
mekeik csengő hangját. 

Nos, ez az avatás mégis abban különbözött min- 
den eddigitől, amelyen részt vettem, hogy ott volt 
Attiluska is, csakhogy őt nem avatták. Nem is állt 
a felsorakozott gyermekek között, hanem közöt- 
tünk, vendégek között, édesanyjával együtt, aki a 
kezét fogta. Kellett is, hogy fogja, mert Attiluska 
nem szeret ám egyhelyben állni, most meg különö- 
sen nyugtalan és csintalan volt. Minduntalan elszö- 
kött, szaladgált, kiáltozott azon a fülrepesztően éles 
hangján. Édesanyja, akit, mint említettem, szintén 
kislánykora óta ismerek, futkározott utána és szó- 
lítgatta: 

— Attiluska! Jössz rögtön ide? Rádverek ám! 
Ssst! Fogd be a szád -Attiluska, viseld magad tisz- 
tességesen! Akarsz egy pofont, Attiluska? 

Szó ami szó, Attiluska nem is úszta meg a dolgot, 
addig rakoncátlarkodott, amíg édesanyja beváltot- 


ta fenyegetését és jól elverte azt a vékony kis fe- . 


nekét. Erre meg mi történt? Olyan bőgésbe, sival- 
kodásba kezdett, hogy mindenki rá figyelt. Szeren- 
csére még nem kezdték el az ünnepséget, nem is 
kezdhették volna miatta. Mit volt mit tenni? Édes- 
anyja szégyenkezve kivezette Attiluskáját. Még az 
épületből is kihallatszott óbégatása. 

Ezekután már rendben lefolyt az ünnepély. Lidi- 
kével és szüleivel együtt indultunk hazafelé a rö- 
vidke úton a mi házunkig. Lidikére, úgy látszik, 

mégis csak hatással volt az avatás előtti kínos jele- 
net, mert azt mondta: 

— Jól tette a tanító néni, hogy nem engedte föl- 
avatni ezt az isten ostorát! Tetszett látni, hogyan 
viselkedett még az avatáson is? 

Nem is tudtam hamarjában, mit feleljek. 

— Honnan tudjátok ti, hogy Attilát, a nagy ki- 
rályt, valaha isten ostorának nevezték? — kér- 
deztem. 

— Azt nem tudjuk — felelte ártatlanul a friss 
kisdobos, makulátlan kék nyakkendőjével azon a 
hófehér ingén. — De Attiluskát már év eleje óta 
így hívja az egész osztály. Még a tanító nénivel is 
szemtelenkedik! Tessék elhinni, ilyen rossz gyerek 
nincs több az iskolában, még a nyolcadikosok kö- 
zött se! Meg is kellett volna buktatni, hogy jövőre 
ne járjon velünk. Pedig esze volna, csakhogy csi- 
bészségre használja. 

Azt találtam mondani: 

— Azért, hogy nem buta, nem kell rá haragud- 
notok! Talán, ha mégis felavatják... Ha ott lehe- 
tett volna köztetek, ha ő is ígéretet tett volna! 

— És azt tetszik hinni, hogy betartaná a hat 
pontot? 

— Egyszerre, egyik napról a másikra talán senki 
sem tudja betartani mind a hat pontot... Még a 
legjobb gyerekkel is előfordulhat, hogy valamit el- 
vét egyszer-egyszer. . . 

Felém fordult, meg is állt, nagyra nyitotta kék 
szemét: 

— Nohát... akkor nem tetszik őt ismerni! En- 
nek már a szép szó nem használ. Az már nem volna 
igazság, hogy ő is megkapja a kék nyakkendőt, ami- 
kor nem is érdemelte ki... Az már nem volna 
igazság! 

Megint nem tudtam, hamarjában mit feleljek erre, 
ő folytatta: 

— Tessék elhinni, hogy ő úgyse tudná megbecsül- 
ni a kék nyakkendőt! Csak szégyent hozna rá! Nem 
érdekli! Meg is mondta! Még csúfolt is minket, hogy 
mi majmok vagyunk... Nem is kell neki a kék 
nyakkendő! 

— Biztos ez? Bizonyos vagy ebben? Az előbb az 
igazságot emlegetted, Lidikém... Honnan tudod, 
mi történt volna, ha mégis megkapja? 

Hazaértünk. Nem tudtam meggyőzni Lidikét, 
igaz, ő se engem. Napokon keresztül eszemben volt 
az-a kínos jelenet avatás előtt. Bizonyos jelekből 
arra következtettem, Lidike sem felejtette el egé- 
szen; mintha egy kicsit neheztelt volna rám, amiért 
Attiluska pártját fogtam. No tessék! Még megtör- 
ténhetik, hogy elveszítem egy olyan jó kislány sze- 
retetét, mint Lidike, olyan rosszcsont miatt, mint 
Attiluska. Annál is inkább, mert ahogy elkezdődött 
a vakáció, és a gyermekek még többet játszottak 


az udvaron, Attiluska mintha még igazolta volna a 
súlyos büntetést, amit kapott. Még többet hallatta 
vércsehangját, gorombaságokat kiabált az udvaron 
tollasozó kislányoknak, még a nagyoknak is. Vak- 
merően kikezdett az úttörő fiúkkal, és ha megker- 
gették, a nagybátyjaival fenyes-r:te őket... Hogy 
azok majd ellátják a baját annak, aki hozzá mer 
nyúlni csak egy ujjal is! 

Aztán egyszerre csak, egy délutánon, Lidike fel- 
dúltan állt meg nyitott konyhaablakunk előtt, a vi- 
rágok előtt, amit ő is szokott öntözni, és azt mondta: 

— Tessék csak kijönni... Tessék csak nézni... 

Kimentem a folyosóra. És mit láttam? Egyfelől 
a megszokott képet. Attiluska, a papája, meg két 
nagybátyja 1 
visel — ott rúgták a labdát az udvaron. Attiluska 


mindegyik divatosan hosszú hajat 


mamája ott ült konyhájuk nyitott ablakában, ölé- 
ben néhány hónapos csecsemőjével, Attiluska hú- 
gocskájával. Hanem, ami rendkívüli volt... Atti- 
luska nyakán vadonatúj kék nyakkendő! Szabályo- 
san megkötve sárga-piros csíkos trikója fölött! 

Lidike alig tudott szólni a felháborodástól: 

— Ehhez mit tetszik szólni? Ilyen szemtelensé- 
get! Ehhez nincs joga! Ez nem is jár neki! Biztosan 
a papája. . . Vagyazok a huligán bácsikái vették neki! 
Most már el tetszik hinni, hogy igazi rossz gyerek? 

— De neked is van beismerni valód, Lidikém. . . 
Ha igazságos akarsz lenni! 

Csak a szemével kérdezte, hogy micsoda az! 

——-Az nem igaz, hogy nem érdekli a kék nyak- 
kendő. . 

— Ezt most... 

— Mert ha ez nem igaz, vagyis, ha ti csak úgy 
gondoltátok, hogy nem is kell neki a kék nyak- 
kendő, akkor... Gondolkodjál csak! Hátha az sem 
egészen igaz, hogy ennek a gyereknek már a szép 
szó nem használ? Muszáj, hogy használjon, Lidi- 
kém! Attiluskának is meg kell nőnie, nagyfiú, fel- 
nőtt lesz belőle... Mint minden gyerekből! Te na- 
gyon jó kislány vagy, de neked is, ahogy nagyobb 
leszel, még ennél is jobbnak, mindig jobbnak kell 


. Hogy nem fájt a szíve érte. 
miért tetszik mondani? 


lenned! És ahogy nagyobb leszel, majd a jóságod is 
nő veled! És ha még jobb leszel, ebben biztos va- 
gyok, már nem haragszol annyira ÁAttiluskára ezért 
a törvénytelen nyakkendőért! Különben... Majd 
én beszélek Attiluska mamájával, és majd megpró- 
bálom megmagyarázni neki, hogy a kék nyakken- 
dőt nem lehet... 
szép szóval mondom neki, mert csak az használ! 

—- Ez lesz a legjobb — egyezett bele Lidike. Egy 
kicsit megnyugodott, és remélem, visszafogadott 


pénzért megvásárolni. De csak 


szeretetébe. 

Annál is inkább, mert csakugyan beszéltem Átti- 
Iluska mamájával. Még szerencse, hogy olyan régen 
ismerem, és egy kicsit hallgat rám. Igaz, elég sokáig 


SZŐNYI GYULA rajzai 


tartott; Attiluska mamája morcos volt eleinte, és 
azt hajtogatta: ő 
a többiek kitaszítsák! Ő már nem nézhette, meny- 
nyire fájt neki, hogy a többinek van, de neki nincs 
kék nyakkendője. Még azt is mondta, hogy a többi 
gyerek irigy az ő fiára, azért nem akarják, hogy 
Attiluska is kék nyakkendőt viseljen. Hát azért is 
vettek neki, ha a többi megpukkad is miatta! Ki 
fogja pártját a gyereknek, ha nem a szülei? 


nem akarja, hogy az ő gyerekét 


Én ezt elismertem. Hát hogyne! Attiluska ma- 
mája jót akart... De óvatosan, szépen megpróbál- 
tam megmagyarázni neki: ez a törvénytelen nyak- 
kendő Attiluska ellen fordítja az igazi kisdoboso- 
kat! Ez pedig nem lesz jó! Mttiluska mamája ezt 
belátta. Hiszen ő is volt kisdobos, meg úttörő! 
Csak arra kért, ne kívánjam, hogy most erőszakkal 
elvegye fiától a kék nyakkendőt. Majd egy kis idő 
múlva úgyis ráun, elfelejti. 

— Nem kell, hogy elfelejtse. Mondd neki azt, 
hogy szépen kimosod, elteszed a nyakkendőjét, arra 
az időre, amikor őt is felavatják. Talán már a jövő 
év elején. Majd megkérem a tanító nénijét, hogy a 
másodikos évnyitón, az osztály előtt, kösse a nya- 
kába... Ha semmi másért, azért, mert annyira sze- 
retne ő is kisdobos lenni! 

Mostanában Attiluska nyakkendő néikül játszik 
az udvaron. Nem mindig a nagybátyjaival! Lidike 
maga is tollaslabdázik vele. Én meg szurkolva vá- 
rom az évnyitót, hogy ugyan sikerül-e megbékíte- 
nem a tanító nénit, annyira, hogy sajátkezűleg fel- 
avassa ezt a rosszcsontot. 

ÁMON ÁGNES 


(bolgár népmese nyomán) 


V olt egyszer egy sze- 
gényember, aki nem 
elég hogy szegény volt, ráadá- 
sul még három lusta fia is volt. 
Hanem azok aztán olyan lus- 
ták voltak, hogy még a kását 
is lusták voltak a kanállal a 
szájukig vinni. 

— Hej, mi lesz ezekből ha 
én meghalok? — kesergett a 
szegényember. Hanem aztán 
addig-addig — gondolkodott, 
törte a fejét, mitévő legyen, 
hogy fiai megszeressék a mun- 
kát, amíg egyszer csak egy jó 
gondolata támadt. Hívta is 
mindjárt mind a három fiát, 
és mert eléggé ismerte őket, 
így szólt: 

— Itt járt nálam az öreg 
Szevi néni, a tudós öregasz- 
szony, oszt mert furfangos 
ember vagyok, kitudtam tő- 
le, hogyan tudhatjátok meg 
a legkönnyebben, melyik lesz 
közületek gazdag és mi által. 

A fiúknak erre már felcsil- 
lant az álmos szemük, mert 

hogy mind igen áhították a 
gazdagságot. Közelebb hú- 
zódtak lassan az apjukhoz és 
még a szájuk is tátva ma- 
radt, úgy figyelték annak 
minden szavát. 

Az pedig így beszélt nagy 
titokzatosan: 

— Ültessetek mindhárman 
egy-egy fiatal nyírfát a kert- 
ben és közben mondjátok: 
, Eredj meg szaporán kis fa, 
ha megeredsz, arról fogom 
tudni, hogy gazdag ember 
leszek!" — De valamennyien 
ültessétek ám el! — emelte 
fel ujját intően az öreg. 

— Már hogyne ültetnénk, 
hiszen akkor megtudjuk, hogy 
gazdagok leszünk! — fogad- 
koztak örvendezve a lusta 
fiúk. Hanem az öreg tovább 
beszélt: 

— Aztánültessetekelmind- 
nyájan egy-egy meggyfát s 
mondjátok: , Eredj meg kis 
fám, ha kereskedés által le- 
szek gazdag ember!" De ez 


még nem elég, ültessetek el 
egy-egy szép fiatal fenyőt is 
és mondjátok meg neki: , Ha 
ácsmesterség által gazdago- 
dom meg, eredj meg, nőj szép 
magasra!" 

— Aztánültessetekelmind- 
nyájan egy-egy szép alma- 
fácskát is, mert amelyiknek 
a legmagasabbra, legterebé- 
lyesebbre fog nőni a fája, az 
meggazdagszik a földművelés 
által, annak minden arannyá 
válik a keze nyomán. 

Hej, összenéztek a fiúk, 
micsoda okos ember az ap- 
juk, hogy mindezt kitudta az 
öreg Szevi nénitől — hanem 
az rendületlenül folytatta: 

— Szilva- és körtefákat is 
ültessetek fiaim, mert akinek 
a szilvafája megered, meg a 
körtefája sok gyümölcsöt hoz, 
az előbb-utóbb temérdek kin- 
cset talál! 

— Kincset? Aranyat? Ezüs- 
töt? — örvendeztek a fiúk, 


hiszen akkor nem kell soha 
többé dolgozni. 

— De nem ám! — mondta 
ravaszul az öreg — de csak 
ültessétek el a fákat, hogy ne 
legyen többé gondotok, oszt 
heverészhessetek, szundikál- 
hassatok... Hanem azért ne 
feledjétek szómat, diófákat 
is ültessetek, mert ha a dió- 
fáitok megfogannak, igen bol- 
dog emberek lesztek; oszt ba- 
rackfákat is ültessetek, hogy 
szép feleséget is kapjatok. Jó 
egészség mián nem árt, ha 
jegenyét is ültettek a kert 
körül, mert a jegenye zápor 
után gyémántot izzad — így 
mondta a vénasszony —, az 
pedig sokat ér... 

— Ültetünk! Ültetünk! — 
fogadkoztak a lusta fiúk. 

— De hajh, hátha nem 
esik az eső és szárazság lesz 
és elpusztulnak a fáitok, jaj 
jaj, bizony szegény emberek 
lesztek, nem találjátok meg 


a kincseket, a sok drágasá- 
got, az aranyat, az ezüstöt, 
kiszáradnak a jegenyék és 
nem izzadnak nektek gyé- 
mántot! — jajgatott az öreg. 

— Ne féljen attól édes- 
apánk, majd öntözzük őket, 
kútvízzel, meg csatornából, 
okos fiúk vagyunk, máris me- 
gyünk fát ültetni. 

— Bizony siessetek, hogy 
még halálom előtt láthassalak 
benneteket a nagy gazdag- 
ságban. 

Nem mondatták ezt a fiúk 
kétszer, olyan munkába fog- 
tak, hogy nosza! Egymás után 
ültették a fákat, serényen 
gondozták őket, tisztogatták 
a tövüket, szárazságban ön- 
tözték, hangyáktól óvták, fér- 
gektől tisztították, hideg ellen 
még szalmával is betekerték 
törzsüket, hogy meg ne fagy- 
janak. Nőttek is szépen, tere- 
bélyesedtek is, sok termést 
hoztak, öröm volt látni. 


Nyugodtan halt meg az 
öreg ember, mert addigra 
olyan szorgalmassá váltak 
kincsekre áhítozó, gazdagság- 
ra vágyó fiai, hogy most már 
nem ők voltak a leglustább 
emberek, hanem ők voltak a 
legszorgalmasabbak az egész 
határban. A fák bőven terem- 
tek, ők meg egyre többet dol- 
goztak úgy, hogy öregségükre 
csakugyan valamennyien jó- 
módú emberek lettek, szép 
feleséget is vettek, s család- 
juk körében boldogan éltek, 
míg meg nem haltak. 

Hanem még utolsó órájuk- 
ban is hálásan emlékeztek 
öreg édesapjukra meg Szevi 
nénire, akiknek tanácsa nél- 
kül bizony valamennyien ha- 
szontalan és lusta emberek 
maradtak volna. Megértet- 
ték, hogy a fák tanácsa volt 
a legnagyobb kincs, amit si- 
került is mindnyájuknak 
megtalálniuk. 


GYŐRFFY ANNA rajza 


ISTVÁN ÖCSÉMEEZ 


Hát hogymint vagytok otthon, Pistikám? 
Gondoltok-e úgy néha-néha rám? 
Mondjátok-e, ha estebéd után 
Beszélgetéstek meghitt és vidám, 
Mondjátok-e az est óráinál: 

Hát a mi Sándorunk most mit csinál? 
És máskülönben hogy van dolgotok? 
Tudom, sokat kell fáradoznotok. 
Örök törődés naptok, éjetek, 
Csakhogy szűkecskén megélhessetek. 
Szegény atyánk! ha ő úgy nem bízik 
Az emberekben: jégre nem viszik. 
Mert ő becsületes lelkű, igaz ; 

Azt gondolá, hogy minden ember az. 
És e hitének áldozatja lett, 

Elveszte mindent, amit keresett. 
Szorgalmas élte vetitékinek 
Gyümölcseit most más emészti meg. 
Mért nem szetet úgy engem istenem? 
Hogy volna mód sorsán enyhitenem. 
Agg napjait a fáradástul én 

Mily édes-örömest fölmenteném. 

Ez fáj nekem csak, nyugodt éltemet 
Most egyedül ez keseríti meg. 

Tégy érte, amit tenni bír erőd ; 

Légy jó fiú és gyámolítsad őt. 

Vedd vállaidra félig terheit, 

S meglásd, öcsém, az isten megsegít. 
S anyánkat, ezt az édes jó anyát, 

O Pistikám, szeresd, tiszteld, imádd! 
Mi ő nekünk? azt el nem mondhatom, 
Mert nincs rá szó, nincsen rá fogalom; 
De megmutatná a nagy veszteség ; 

Ha elszólítná tőlünk őt az ég. . . 

E néhány sorral érd be most, öcsém. 
Én a vidámság hangját keresém, 

És akaratlan ilyen fekete 

Lett gondolatjaimnak menete; 

S ha még tovább fonnám e fonalat, 
Szívem repedne a nagy kín alatt. 

Más levelem majd több lesz és vidám. 
Isten megáldjon, édes Pistikám! 


Mi mindent megtudunk ebből a csodálatos egy- 
szerűséggel megírt versből! Petőfi szüleinek sorsát, 
elszegényedésének történetét, értük való aggódását. 
A költeményben írt levélből árad a szeretet, a tisz- 
telet és a féltés családja iránt. 

Olvassátok el még egyszer, milyen szépen kéri öcs- 
csét, hogy helyette is támogassa, gyámolítsa szüleit ! 

BALOGH BÉNI 3 e 
ZÓRÁD ERNŐ rajza díz eget 


Kint vadul fütyült a téli szél, s kegyetlenül 
kavarta a havat. 1844-et írt a kalendárium. . . 

Eger városának Maklári úti csárdájában 
vidáman poharaztak, falatoztak az Alföldről. 
a hegyek közé tartó vásárosok. Az egyik kecs- 
kelábú asztalnál két idős jobbágy és egy fiatal 
legény iszogatott. A legöregebb Varró János. 
volt, a szilvási uradalom kiöregedett lovásza. 
Mellette pipált a veje, Balogh Márton, amel- 
lett pedig az unokája, András. 

Amint ott beszélgetnek és eddegélnek, hát 
egyszer csak kinyílik a csárda ajtaja, s a téli 
este viharos sötétjéből egy nyurga, barna. 
arcú, kopott ruhájú, egészen fiatal deákember 
lép be. i 

— Aggyonisten jó estét — köszönt illedel- 
mesen a jövevény, de szavát alig lehetett hal- 
lani a zajban. Körülnézett, hogy hová is ül- 
hetne le, de bizony üres hely nem volt sehol. 

— Héj, deák uram — kiáltott feléje az 
öreg Varró János, észrevevén az idegen tanács- 
talanságát. — Gyöjjék kelmed ide, itt még 
szorítunk egy helyet! 

— Nagyon köszönöm, bátyáim — vála- 
szolta a deák, majd malaclopó köpenyét le- 
emelvén a válláról, az asztalhoz telepedett. 

— Talán bizony Patakról gyött a deák 


. uram? — kíváncsiskodott András, a fiatal 


legény. 

— Nem tagadom, jártam már arrafelé is. 
Sokfelé megfordultam én. De most Debrecen- 
ből indultam, s Pestre igyekszem. 

— Hm, hm — csóválta a fejét az agg Varró 


vándordeák 


János. — A pórnak menni kell hóban fagy- 
ban, ha az ura parancsolja. No de a deáknak 
telente az oskolában van a helye. 

— Nékem már régen kitelt az oskola. Már 
én obsitos katona is vagyok. 

A vándordeák pedig, akinek kékre-zöldre 
fagyott tagjai lassan felmelegedtek, elővette 
kicsiny tarisznyáját, amiben cipó és egy-két 
harapásnyi avas szalonna lapult. Az öreg 
Varró, az agg nagyapa, meglepetten s szána- 
lommal nézte a kevés ételt falatozó farkas- 
éhes deákot. Nem állhatta meg, hogy meg ne 
kockáztassa a kérdést: 

— Kend, ugye, deák uram, nem lakott jól? 

— Nem biz én, de hát hun kerék, hun 
talp — elméskedett a deák. 

— Ejnye, ejnye — csóválta fejét az öreg 
Varró. — Kelmed csakugyan egykedvűen 
viseli fránya állapotát. No de nem addig 
van a! Ennyi eleség nem elég egy ilyen fiatal- 
nak. Ha nem veszi kelmed tolakodásnak, 
s nem veti meg a miénket, hát fogja meg ezt 
a szőrtarisznyát, oszt falatozzék belőle. Ke- 
rülközik még benne szalonna is, kolbász is. 

S az agyonfáradt vándornak, ki keserű 
szívvel bár, de lobogó reménnyel rótta a ha- 
vas országutat, hogy csodás terveit valóra 
váltsa a Duna városában — most akarata 
ellenére is könnybe lábadt a szeme. 

Ennyi őszinte s rábeszélő egyszerű jóság- 
nak nem tudott ellenállni. S amikor pedig az 
ismeretlen befejezte az evést, hát az öreg Varró 
hozatott neki egy messzely jó piros egri bort. 


A deák uram sápadt arca hamarosan ki- 
pirosodott, s útipoggyászából egy kézzel tele- 
írt papírköteget vett elő. 

— Hát, kedves bátyám, hangbéli tehet- 
séggel nem dicsekedhetem, de van egypár 
versezetem. Akarják-e kendtek hallani? 

— Csak elő vele bátran, deák uram — biz- 
tatta az öreg Varró. — Fiatalabb koromban 
vőfély vótam én sok lagziban. 

Ezután a deák töméntelen sok verset 
olvasott fel nekik. A csárda vendégei mind 
odafigyeltek, s az ázott gubás, műveletlen 
emberek mint száraz föld a jó esőt, úgy szív- 
ták magukba a szépen metszett szavakat. 
S amikor egy percre elhallgatott a deák, hát 
menten kitört az óriási nagy vivát. 

Már szinte a piros hajnal lopakodott a 
Nagy-Eged szomszédságában lapuló híres 
városra, mikor a sovány, tűzszemű ifjú 
abbahagyta a felolvasást. 

— Mondanék én kelmednek valamit — for- 
dult a vándorhoz Varró bátya. — Falumban, 
Nekéssemben, beteg az öreg rektor úr, nagyon 
elkelne már melléje a segítség. Gyöjjék el kel- 
med. Garantálom, hogy ilyen derék embert, 
ilyen jóeszűt egykettőre megválaszt a nép. 

A deák meglepetten hallgatta a kecsegtető 
ajánlatot, de elhárította magától. 

— Nagyon köszönöm a kend jóakaratját 
irányomban. En nem megyek rektornak, én 
poéta vagyok. Nekem Pestre kell mennem 
verseim ügyében. 

A két idős jobbágy méltatlankodva csó- 
válta a fejét. Aztán egymásnak nyugodalmas 
jó éjszakát kívánva, ledűltek a kemény fa- 
lócákra egy kicsit szundítani. 

Már reggel volt, mikor felébredtek, de a 
nyurga, tűzszemű deákot nem látták sehol. 
— Elment — jegyezte meg Varró János. 

— Itt felejtett egy árkus papírt! — kiáltot- 
ta a fiatal András. 

— Ez valami strófa! — nézett a papírra 
tisztelettel Varró János. 

— Ejnye a nemjóját, hát a nevét meg nem 
is kérdeztük meg! — bosszankodott Márton 
bátya. 

— Itt van a papíron — bökött rá András. 
— Tudok én egy-két betűt. Nézzék kendtek: 
P. 5. 

— Valami Sándor nevű lehetett — jegyezte 
meg megilletődve az agg szilvási ember. 

És a vén Varró János ráhibázott a dologra. 
Mert a vándordeák valóban csak Sándor le- 
hetett, méghozzá Petőfi Sándor, aki ezen idő 
tájban Egerben csakugyan megfordult. 

"FEKETE GYULA 


A kis kakas, amikor a ta- 
réja elég nagyra nőtt, és far- 
kán is bokrosodni kezdett 
már a toll, el-elnézegette ma- 
gát az itatóvályú tükrében. 

, Szakasztott olyan vagyok 
— gondolta —, mint a nagy 
kakas!" 

Mert a kis kakas, amióta 
kakasnak tudta magát, na- 
gyon örült, hogy ő éppen ka- 
kasnak - született. Hogyne 
örült volna! Csibe korától 
fogva látta ő, amit látott: 
hogy a nagy kakas körül fo- 
rog a világ. Még a legöregebb 
kotlós is mindenkor tisztelet- 
tel említette a nagy kakast, 
és arra oktatta csibéit, hogy 
illedelmesen köszönjenek ne- 
ki. Ha pedig majdan fel tud- 
nak menni a létrán, és ők is 
a tyúkpadláson hálnak, a 
nagy kakassal együtt, eszük- 


RÓNA EMY rajza 


nagy kakas lesz 


be ne jusson olyasmi, hogy, 
akár csintalanságból elfoglal- 
ják az ülőkén a helyét! 
Egyszóval a nagy kakast 
minden teremtett lélek tisz- 
telte, becsülte; féltek tőle a 
verebek és a galambok, de 
megsüvegelték a kacsák is. 
A tyúkok meg egyenesen bo- 
londultak utána, naphosszat 
körülötte lődörögtek, s egyet- 
len kottyanására csapatostul 
futottak hozzá. Mindenki el- 
ismerte nagy tekintélyét, még 
az iromba kandúrmacska is 
csak messziről merte nézni. 
Nyilvánvaló volt, hogy a nagy 
kakasnál a kerek világon 
nincs nagyobb hatalom. Ha 
senkinek nem hitt volna a kis 
kakas, saját szemének és fü- 
lének hinnie kellett, hiszen 
éjszakáról éjszakára tapasz- 
talhatta, hogy a fényességes 


napot is a nagy kakas szólítja 
elő a sötétből. 

Egy szép reggelen azután 
a kis kakas, amint újra meg- 
nézegette magát az itatóvá- 
lyúban, elhatározta, hogy nem 
vár tovább. Mit képzelnek 
magukról a jércék és a tyú- 
kok, hogy róla tudomást sem 
akarnak venni? Pedig őt is 
megilleti az a tisztelet, ami a 
nagy kakasnak jár! 

Kihúzta magát, végigsétált 
az udvaron, majd felszökkent 
a trágyadombra és kipróbálta 
a hangját is: 

— Kikkirikiii. . . ! 

, Szakasztott úgy kukoré- 
koltam, mint a nagy kakas 
szokott" — gondolta elége- 
detten. 

Hegyesen a palánk tövéhez 
sétált. Kapirgálni kezdett, és 
közben szüntelenül kotyo- 
gott. Es valóban: egy fiatal 
jérce — vele egy kotlósaljá- 
ból való — oda is szaladt 
hozzá, és keresgélt a porban. 
De, hogy nem talált sem ma- 
got sem kukacot, köszönés 
nélkül odébb állt. 

Az öreg tyúkok meg egye- 
nesen kinevették a kis kakast, 
és a szemébe káráltak: 

— Ni, a kis bütyök! Hogy 
kilöki a begyét! Hogy fenn- 
hordja a csőrét! 

A kis kakast nagyon bán- 
totta ez a csúfolódás. Na, vár- 
jatok csak, tyúkok! Várjatok 
csak! Ha lehet, még jobban 
kihúzta magát, és begyesen 
odasétált a nagy kakashoz: 

— Kikkirikiii, hallod-e, te 
nagy kakas! Ketten vagyunk 
az udvarban, úgy gondolkoz- 
zál! Azt mondom én, hogy 
eleget rúgtad már a trágya- 
dombot, jó lesz neked ezután 
a palánk tövén is kapirgál- 
ni!... 

Mire a nagy kakas, se szó, 
se beszéd, nekiugrott a kis 


kakasnak, és úgy megtépázta, 
hogy tollpihéi szerterepültek 
az udvaron. 

Bizony, a kis kakas elhú- 
zódott egy farakás mögé, ott 
rejtegette vérző taréját. Na- 
gyon bántotta, hogy másod- 
szor is szégyenben maradt. 
Egész álló nap nem jött elő, 
nem mert a tyúkok szemébe 
nézni. 

Hanem magában bosszút 
forralt. , Várjál csak, te nagy 
kakas, mégis csúffá teszlek 
én!" 

Alig várta, hogy beesteled- 
jék, elsőnek szökött fel a 
tyúkól padlására, és meghú- 
zódott egy kiszolgált kas mö- 
gött. Biztos volt a dolgában, 
hiszen már igazán jól ment 
neki a kukorékolás. 

Alig helyezkedtek el a tyú- 
kok az ülőn, alig csendese- 
dett el az udvar, váratlanul, 
éles hangján megszólalt a kis 
kakas: 

— Kikkirikiiii . . . ! 

A nagy kakas mérgesen ko- 
tyogott, s a tyúkok is rossza- 
lóan káráltak, de a kis kakas 
egyre kukorékolt, még han- 
gosabban, még élesebben: 

— Kikkirrikii...!  — Kik- 
kirrriki . . . ! 

Mindenáron azt szerette 
volna, ha megelőzve a nagy 
kakast, ő szólítja elő a sötét- 
ből a fényességes napot. Vég- 
tére annyira berekedt, hogy 
egy hang sem jött ki a tor- 
kán, de az ég csak nem akart 
világosodni. . . 

Így maradt szégyenben har- 
madszor is a kis kakas. Vál- 
tig nem értette, hol hibázta 
el? Hiszen már igazán szépen 
ment a kukorékolás! 

Mire azután megértette, 
hogy nem elég csak kukoré- 
kolni, s nem az ő szavára kel 
a nap, akkorra már csak- 
ugyan nagy kakas lett belőle. 


ÖLBEY IRÉN versei 
Katicahogán 


Katicabogárka 

elment a vásárba. 

Arany napfény zeng szét 
eladná hét pettyét. 

S mit is venne, nos hát? 
Hacacárés szoknyát. 
Nincs szüksége másra, 
ez a szíve vágya. 
Cserebogár kérdi: 

, Hogy a hét petty, néni?" 
Kati megsértődve 

e szókat dörögte: 

, Ki a néni, én tán? 
Elmenj innen, hékám, 
kotródj innen, kérlek, 
nincs eladó hét petty." 
Közeleg a cincér: 

, Nem adnád egy ingér, 
húgom, a hét pettyed? 
Tudod, hogy szeretlek." 
Kati-bogár erre 

haragra gerjedve: 

, Még hogy xhugomcx néki, 
mért nem mondja: vsnénix? 
No, csak kotródj innen. 
Számodra petty nincsen." 
S Kati-bogár vár, vár 

s elmúlik a vásár, 

nem kell senkinek se 

a hires hét pettye. 

Ezért nem vett, nos hát, 
hacacárés szoknyát. 


Jefenek 


Száll a nap. Este lett. 
Jönnek a tehenek. 
Fölöttük leng a por, 
ametiszt és bíbor. 
Két oldalt akác-sor 
pirosan fellángol. 
Mögöttük tej szaga, 
előttük éjszaka. 

kastély tüzes-sárga volt, 

napszínű, és olyan ha- 

talmas, hogy folyton el- 

tévedtünk benne még 
mi, kis-tanító nénik is. A titkos lépcső- 
házra ugyan mindjárt az első napon rá- 
találtunk; váratlanul bukkant elő egy 
folyosókanyarban a második emele- 
ten. Félhomály volt benne, és rejtélye- 
sen nyikorgott a száraz falépcső, ha 
fellopakodtunk rajta. Lopakodni kel- 
lett, bár fel lehetett volna menni 
nyíltan és hivatalosan is, csak éppen 
nem volt semmi értelme. A lépcső 
ugyanis nem vezetett sehova. A csi- 
gavonal tetején egyszer csak véget- 
ért, falba ütközött az ember. Ez volt 
benne a fő-titok! 


Általában kettesével tettük meg 
az utat, mert egyedül féltünk, mások 
előtt meg szégyelltük volna a félel- 
münket, amit a titkos lépcső kivál- 
tott belőlünk. Az egyik lány meg- 
találta a kulcsot is. A lépcső tetején 
a falba vájva, kis mélyedést vett ész- 
re, abban lakott a kulcs. Hatalmas 
kulcs volt, szépformájú, díszes. Gyu- 
fát gyújtogattunk, úgy vizsgáltuk a 
falat, hogy látszik-e rajta az ajtó nyo- 
ma? Mert az biztos, hogy ajtó volt 
ott, ahol lépcső meg kulcs maradt, 
csak éppen befalazták. Hogy mikor 
és miért, ezt találgattuk egyre, és 
főleg azt, hogy mi lehet mögötte? 


Csodálatos történeteket találtunk 
ki esténként Irén szobájában. Csak 
az volt a zavaró, hogy néha, a leg- 
izgalmasabb részeknél, Irén egyszer 
csak felugrott az ágyára, elhúzta a 
tolóablak üvegét — csak az ágyról 
érte el — és átpisszegett a másik 
szobába. Szigorú volt, a legszigorúbb 
közöttünk, és lelkiismeretes is. Ép- 
pen azért kellett az ő szobájába gyü- 
lekeznünk minden alkalommal, mert 
nem akarta magukra hagyni a gyere- 
keket. Azt mondta, akkor nem alsza- 
nak, márpedig az szükséges a fejlő- 
désükhöz. A tolóablak mögött, a 
másik szobában, Irén csoportja aludt, 
csupa elsős-másodikos gyerek. 


Velük és miattuk kerültünk a kas- 
télyba mi is hatan, ifjú tanítónők. 
Akkor nyáron fejeztük be a tanító- 

KZÖRETK 
TIIKRAI 


Írta: NAGY KATALIN 


képzőt, és nyomban ránkbíztak egy- 
egy csoport gyereket. Nyaralni vit- 
tük őket a gyönyörű-sárga kastélyba, 
ami a csöpp kis hegy tetején tró- 
nolt, és a parkjában akkora fák vol- 
tak, hogy a törzsükben nyugodtan 
elfért egy gyerek. De erre is csak 
később jöttünk rá, addigra már vé- 
gigsírtunk néhány ebédet. 

A kastélyban igazi tanárok is vol- 
tak, idősebb, komoly tanárok, tulaj- 
donképpen ők vigyáztak ránk is. 
Illetve tanítottak bennünket arra, 
hogyan kell bánni egy csomó vad- 
idegen kisgyerekkel, akik se egymást 
nem ismerik, se minket, ennélfogva 
nehezebb összetartani egy csoportot, 
mint mondjuk egy zsák bolhát. Meg- 
tanultuk azt is, hogy időnként meg 
kell számolni a gyerekeket, például 
ebéd előtt. Hogy megvan-e mind, az 
a fontos, és csak azután jön a kéz- 
mosás. A gyerekek csak a legritkább 
esetben voltak meg, ezért szemrehá- 
nyást kaptunk, és ezért sírtunk néha 
ebéd helyett, mi, kis-tanító nénik. 
Mert ráadásul még azt is hittük, 
hogy a gyerekek szándékosan guban- 
colódnak össze és vesznek el, csak 
azért, hogy mi megijedjünk. Idővel 
aztán rájöttünk, hogy a gyerekek 
ilyenkor az öreg fák odvában tartóz- 
kodnak, és eszük ágában sincs, hogy 
minket bosszantsanak, csak éppen 
szomorúak. Akit sérelem ért vagy 
honvágya támadt, bebújt a fa odvába, 

sírdogált ott egy kicsit, aztán elő- 
jött. Ez nagy felfedezés volt szá- 
munkra, attól kezdve, ha hiányzott 
egy gyerek, csak jártuk körbe a par- 
kot, vizsgáltuk a fák törzsét, mint a 
harkályok. 

Én legjobban azért az estéket sze- 
rettem. A hálószobákban szappan- 
illat és mesehangulat uralkodott. 
Esténként végigfürdettem a huszon- 
öt gyereket, általában mindet két- 
szer, az összesen ötven. Ugyanis az 
eleje unatkozott addig, míg a végét 
fürdettem, hát futkároztak mezítláb 
a folyosón, és tornásztak az ágyak 
vasrácsán. Mire bejöttem a szobába 
csapzottan és boldogan, hogy végre 
készen vagyok, kezdhettem újra az 
első csoport sikálását. Míg azonban 
rájuk várt, unatkozott a második 
csoport... Így telt az idő, belenyúlt 
az éjszakába, talán még most is für- 
detném őket, ha eszembe nem jut 
a mese. Kihirdettem, hogy ha min- 
denki ágyban van és tiszta is, mesé- 
lek. Addig mesélek, míg mindenki 
el nem alszik. Ez vakmerő kijelentés 
volt, de nem bántam meg. Egyrészt 
három mesénél sose jutottam to- 
vább, máris szuszogott a huszonöt. 
Meg aztán én is szerettem a mese- 
hangulatú szobát. Eloltottuk a vil- 
lanyt, mindig másik gyerek ágyára 
telepedtem, így volt igazságos. Egy 
gyerekkel kivételeztem csak, mert 
tizenhat kiló volt, és sajnáltam. Az ő 

ágyán többször meséltem, mint aho- 
gyan sorra került volna. 

Mesélés közben nem egyszer el- 
aludtam én is. Akkor jöttek értem 
a lányok, felébresztettek, és men- 
tünk Irén szobájába beszélgetni. Na- 
ponta megbeszéltük a gyerekek dol- 
gát és a lépcső titkát, egyforma izga- 
lommal. Éjfélig mindig együtt vol- 
tunk, nagyon szerettünk együtt len- 
ni, kivéve Annát. Ő azt mondta, 
gyerekesek vagyunk és butaságokat 
beszélünk, ő inkább olvas vagy pihen. 
És el is vonult a szobájába. A véletlen 
folytán neki volt egyedül külön szo- 
bája, a kastély legtávolabbi szárnyán, 
a földszinten. Gyönyörű rács volt az 
ablakán, előtte futórózsa és csepp 
kis szökőkút. Úgy lakott ott Anna, 
mint egy mesebeli grófkisasszony. 

Lehet, hogy irigyeltük, lehet, hogy 
a toronyóra adta az ötletet. A kas- 
télynak volt egy tornya ugyanis, és 
az óra minden órában kongatott. 
Akkor éppen tizenkettőt, merthogy 
éjfél volt. 

Összeszedtük nagy csöndben a le- 
pedőket a saját szobánkból és az 
udvaron adtunk találkát. Lábujjhe- 
gyen osontunk végig a folyosókon, 
nehogy felébredjenek a gyerekek. 
Irén még a cipőjét is levetette. Gyö- 
nyörűen világított a hold, a kastély 
épülete U alakban ölelte körül a 
belső udvart. Az U betű egyik végén 
Ott csobogott a szorgalmas kis szökő- 


kút, illatoztak a futórózsák, a rácsos 
ablak mögött Anna aludt. Biztosan 
még álmában is megvetéssel gondolt 
ránk. 

Úgyhogy beburkolóztunk szépen 
a lepedőkbe, a szemünk látszott csak 
ki, vagy még az se. Volt akinek uszá- 
lya is maradt, húzta maga után, mint- 
ha estélyi ruhát hordana. Odasuhan- 
tunk Anna ablaka alá és táncolni 
kezdtünk hang nélkül, zaj nélkül, 
puha mozdulatokkal. Úszott-lebe- 
gett a lepedőnk a holdfényben. Sike- 
rült az ijesztgetés: Anna felébredt, 
fölényesen nevetett, és azt mondta, 
úgyis tudja, hogy mi vagyunk. De 
hallottuk, hogy azért bereteszeli az 
ajtaját, és elé tolja még az asztalt is. 
Mámorosan táncoltunk hát tovább. 
Lebegett a sok fehér lepedő, ragyo- 
gott a holdfény a kastély udvarán. 

És akkor a második emeleten ki- 
nyíltak az ablakok. Az összes ablak 
egyszerre... És az összes ablakban 
szellemek ültek, fehér lepedőbe bur- 
kolt néma alakok, csak a karjukat 
nyújtogatták felénk, szép balett- 
mozdulattal. 

A tanítványaink. . . 

Sokáig maradt így a kép. Mi, az 
udvari szellemek álltunk mozdulat- 
lanul, megkövülten. Ők, az emeleti 
szellemek meg hadonásztak tovább 
némán. Végre egyikük megszólalt, 
egészen kicsi szellem volt, alig ért 
fel az ablak párkányig. Kapaszkodott 


Rajzolta: GAÁL ÉVA 


is, annyira igyekezett, hogy lecsú- 
szott róla a lepedő. 

Ő volt az, a tizenhatkilós! Ő rikol. 
tozta felénk a szózatot: 

— Szellemtestvérek! Mutassátok 
meg a holdfényben sápadt arcotok! 

Most mi lesz?! Ha ezek megtud- 
ják... No nem, azt nem lehet! Ak- 
kor oda a tekintély! Meg elfecsegik 
a dolgot nyomban, mit szólnak az 
igazi tanárok? Legjobb lenne eltűnni 
nyomtalanul, mint az igazi szelle- 
nek: sú 

— Szellemtestvérek! Hé, odalent! 
Mi lesz már?! 

Hadonásztak, hajlongtak... még 
kiesik valaki, te jó isten! Egyszerre 
iramodtunk neki mindannyian, úgy 
lepedőstül, fel a kastélyba, ki-ki a 
maga csoportjához! Ágyba-ráncigál- 
tuk a gyerekeket; nem ment köny- 
nyen! Az volt az ára, hogy bevallot- 
tuk, bizony mi is szellemesdit ját- 
szottunk, mi, a kis-tanító nénik. 

Másnap egyre csak csodálkoztunk, 
hogy az éjszakai vallomás ellenére 
sem csökkent a tekintélyünk. A gye- 
rekek szótfogadtak, egyáltalán nem 
emlegették a szellemesdit. Sőt! At- 
tól kezdve senki nem bújt többé a fa 
odvába. Mondogatták, hogy jó itt, 
és már egyáltalán nincsen honvá- 
gyuk. Hogy miért a változás: ez volt 
számunkra a legnagyobb titok a sár- 
ga kastélyban. Mostanában kezdem 
már érteni. 


A budapesti XI. kerületi Egri József utcai ált. iskola piros nyak-. 
kendőt köthetne a nyakába, ha lehetne! Tíz éves ugyanis, tehát 
akár felavathatják úttörővé! A születésnapot nagy iskolai és úttörő- 
ünnepségek kísérték, melyen volt hangverseny, régi növendékek 
találkozója, aszfaltrajzolás és rajzkiállítás. Ezekből a rajzokból köz- 
lünk most néhányat. 


VITORLÁSOK 


Binda Kriszti 
4/a. oszt. 


EGYÜTT VAGYUNK 
Pallag Péter 
1. oszt. 


Kaplányi György 
5. oszt. 
Magyarnándor 


A FOLYOSÓN 


Kovács Ágnes 
2/c. oszt. 


Varga Andrea 
4. oszt. 
Komárom 


A MI ÉNEKKARUNK 
Póta Ágnes 
4. oszt. 


KÖRJÁTÉK 


Lambay Judit 
5. ösZE 


Füleki Györgyi 
3. oszt. 
Jászárokszállás 


A BOHÓC 


Imrik Zsuzsa 
4. oszt. 


Itt van az ősz, itt van újra, 

S szép, mint mindig, énnekem. 
Tudja isten, hogy mi okból 
Szeretem? de szeretem. 


Petőfi Sándor szép versét mosta- 
nában tanulják mindenfelé a másodi- 
kos kisdobosok. Harmadikos bará- 
tom környezetismeret füzetében pe- 
dig ezt a kérdést láttam: mi a leg- 
fontosabb őszi munka? Ő azt felelte 
rá, okosan: a betakarítás. 


Ezen a szép őszön nekem is ked- 
vem támadt egyfajta , betakarítás- 
ra", Nézzük csak meg, mi , termett" 
az elmúlt évben Űr Kata postájában?! 


MESTERSÉGÜNK CÍMERE 


Sok érdekes levelet kaptam arról, 
hogy mit, és hogyan dolgoznak a kis- 
dobos tisztségviselők. Egy-egy nóta- 
fa, mókamester, zászlótartó, őrsi 
krónikás, őrsvezető leveléből tanul- 
hattak a hasonló , mesterséget" foly- 
tató többi kisdobosok. De még olyan 
is akadt, hogy mókamester üzent 
nótafának; egymás véleményére, ta- 
pasztalatára, bizony érdemes oda- 
figyelni! 


A KORDÁBAN TARTOTT 
ŐRS 

körül jó kis vita kerekedett. Em- 
lékeztek rá? Egy frissen választott 
őrsvezetőhelyettes azzal indult a 
tanévnek, hogy majd ő kordában 
tartja az őrsét — s elhatározásához 
a mi véleményünket kérte. Volt aki 
igazat adott neki közületek, volt aki 
tiltakozott. Hamarosan megszületett 
a kérdés ikertestvére, vagyis a kér- 
dés fordítottja: egy őrs akarta meg- 
nevelni a tisztségviselőket úgy, hogy 
nyomban leváltották azt, aki hibát 
követett el. 


Kár, hogy csak ,kis" vita kereke- 
dett, én nagyobbat vártam! Mert 

fontos, izgalmas kérdés ez! Egy őrs- 
vezetőnek nem attól lesz tekintélye, 
hogy folyton fegyelmezi, rendre- 
utasítja az őrsét. És az őrsnek nem 
attól lesz jó nótafája, zászlótartója 
és őrsvezetője, ha tévedésüket levál- 
tással , bünteti". — Ez az én vélemé- 
nyem; hát a tiétek? 


LEVÉLVÁRTA 


alakult még novemberben, aztán 
majdnem minden hónapban sorra- 
következett. Rengeteg levelet kap- 
tam és kapok, amelyekben egyetlen 
kérés — sokszor csak egyetlen mon- 
dat — áll: valakivel levelezni szeret- 
ne az írója. Egy ideig lelkesen közöl- 
tem én ezeket a kívánságokat, addig, 
amíg a ,levélvártából" egyszercsak 
, Panaszláda" lett. Egymásután jöttek 
a panaszos levelek: nem válaszolt, 
akinek írtam, parancsolj rájuk, ál- 
lítsd őket sarokba Űr Kata!... Azt 
ajánlottam és ajánlom most is a 
, Sértett feleknek": ne haragudja- 
nak, ne veszítsék kedvüket, keresse- 
nek más levelező-pajtást. Sok-sok 
gyerek nevét, címét közöljük, ezután 
is — válasszatok közülük, hátha több 


szerencsével jártok! Azoknak a , sze- 
rencséseknek", akik túl sok levelet 
kapnak, azt ajánlom, osszák szét az 
őrsnek, adják át barátaiknak is, de 
lehetőleg ne maradjon válasz nélkül 
levél, ne várjon hiába egyetlen feladó 
sem. 


Továbbá: 

tiszteletbeli tagja lettem én a 
Tündér őrsnek, és rólam neveztek el 
egy őrsöt a kaposvári gyakorló iskola 
másodikos kisdobosai. Kaptam meg- 
hívást lekvárkóstolóra, és kaptam 
szemrehányást a saját őrsömtől, mert 
személyesen még nem jártam náluk. 
Mindezt nem dicsekvésből mondom, 
hanem örömömben; ez is hozzátar- 
tozik a , betakarításhoz." 


ISKOLÁBA MEGYÜNK 


Tóth Klára 2 a osztályos kisdobos rajza 
Budapest XI., Egri József utcai ált. iskola 

Új tanév kezdődött. Ha valaki 
most megkérdezné — mondjuk ti, 


gyerekek! —, hogy mi a legfőbb há- 
rom kívánságom, rögtön tudnék rá 
válaszolni. 

Első kívánságom az lenne: to- 
vábbra is írjatok a kisdobos tisztség- 
viselők munkájáról. Biztos vagyok 
benne, hogy sok gyereknek sok érde- 
kes mondanivalója van még! A pos- 
támban máris találtam egy levelet, a 
győrvári általános iskola negyedikes 
kisdobosai írták. A Mókus és az 
Őzike őrs azzal a hírrel jelentkezik, 
hogy ők maguk közül választottak 
őrsvezetőt, nem kértek rá úttörő- 
gyereket. Nagyon érdekel a folytatás! 


Második kívánságom nagyon 
hasonlít Sztankó Éváéhoz. (Békés- 
csaba, Toldi u. 1.) Azt kéri: legyen 
a Kisdobosban sok szép festmény! 
Én azt kérem: küldjetek sok szép 
rajzot, festményt a Kisdobosnak! 
Nekem még levél helyett is küldhe- 
titek, biztosan megértem majd a 
rajzos beszámolókat! Tavaly kevés 
rajzot kaptam, talán nem tudtátok, 
hogy szeretem? 


Harmadik kívánságom: szeret- 
ném megismerni a ti ,kis hazáto- 
kat"! Írjatok a nevezetességekről, 
és olyasmiről is, ami egyáltalán nem 
nevezetes, csak ti éppen azt szereti- 
tek falutokban, városotokban. , Szü- 
lőföldem szép határá"-t ezáltal is 
jobban megismerjük, megszeretjük. 


Negyedik kívánságom is van, 
most veszem észre! Mindenről írja- 
tok, ami veletek történik! Csak lehe- 
tőleg ne rejtvény-formájában, mint 
például Szalai Ildikó és Vámosi Lajos 
kisdobosok (Sárrád, Kossuth út 43.). 
, Nálunk már néphagyomány, hogy 
minden évben megrendezzük a 
macskabált" — közlik velem boldo- 
gan, aztán pont. Most, amíg követ- 
kező levelük meg nem érkezik, meg- 
esz a kíváncsiság: mi lehet az a 
macskabál? 

Remélem az új tanévben teljesíti- 
tek majd ezt a három kívánságom, 
és a negyediket még, ráadásnak. 

KERESZTY ÉVA KOCSMÁR KRISZTI 


KITÉPTÉK EGYMÁST — PAPÍRBÓL — a Budapest VIII., Trefort utcai 
Ságvári Endre gyakorló iskola tavalyi harmadikos kisdobosai. Vajon idén 


milyennek látják egymást? 


Új rejtvénysorozatunkról 


Tudjuk, nagyon szeretitek a 
rejtvényt, a fejtörőt. Sokan 
megírták közületek nekünk is, 
milyen jól szórakoznak, amíg 
törik a fejüket, gondolkodnak 
a rejtvényeken, s milyen jó ér- 
zés, amikor rájönnek végre a 
megfejtésre. Mert minden rejt- 
vényben megbújva egy-egy kis 
titok lappang. S nagy öröm és 
nagy büszkeség feltárni a titkok 
kapuit! Nos, azt szeretnénk, 
hogy a jövőben még több örö- 
möt leljetek a rejtvényfejtés- 
ben. Ezért az új évben új rejt- 
vénysorozatot indítunk. 

Mi benne az új? 

Valószínű tudjátok már, hogy 
ebben az évben ünnepeljük 
Petőfi Sándor születésének 
150-ik és az 1848-as forradalom 
125-ik évfordulóját. Szeptem- 
bertől kezdve egy egész éven át 
a feladványok erről a két nagy 
eseményről szólnak — vagyis, 
az 1848-as forradalomról, a sza- 
badságharcról és Petőfi Sándor 
életéről, költészetéről. 

A jutalom is más lesz, mint 
ami eddig volt. 

A helyes megfejtőknek min- 
den hónapban egy művészi alko- 
tás (festmény, litográfia) na- 


LAJOS BALÁZS 


SOMOGYI LÁSZLÓ 


SZAJKÓ ATTILA MÁTHÉ ILDIKÓ 


gyon szép, színes másolatát 
— reprodukcióját — küldjük 
jutalmul. Aki pedig az év folya- 
mán minden hónapban meg- 
fejti a rejtvényt, tehát mind a 
12 színes képet megszerzi, egy 
díszes albumot kap, amelybe 
a megfelelő helyekre beragaszt- 
hatja a képeket. Eláruljuk azt 
is, hogy a művészi alkotások 
a szabadságharc nagy alakjait 
(Kossuth Lajost, Bem apót stb.) 
és jelentős eseményeit, csatáit 
ábrázolják. 

Biztosak . vagyunk abban, 
hogy aki szereti törni a fejét, 
és egy kicsit ügyes, meg tudja 
fejteni a rejtvényeket. De ne 
veszítsétek el kedveteket ak- 
kor se, ha egyik vagy másik hó- 
napban nem sikerül a megfej- 
tés, és nem kaptok képet. Aki- 
nek jövő szeptemberben két 
vagy három kép hiányzik a so- 
rozatából utólag még megsze- 
rezheti — külön feladványok 
megoldásáért. 

Előre hát az új rejtvények 
titkainak megfejtéséért! Kíván- 
juk, hogy minél több kedves 
olvasónk elnyerje végül a dí- 
szes albumot, amire ki-ki mél- 
tán büszke lehet. 


FARKAS ILDIKÓ 


MEZEI ANIKÓ 


Írta: VARGA KATALIN 
Rajzolta: GÖRÖG JÚLIA 


1. MIT LÁTTAK 
A SZIGETLAKÓK? 


Amikor hőseink kiszálltak, a 
parthoz közel álló ház kerítésén 
három apró emberke bámult ki. 


— Leszállt a zirregő! — mond- 
ta az egyik. 

— Kilép a szakállas ! — mondta 
a másik. 


— Utána jön a pöttyös és a 
kockás! — így a harmadik. 

— Jaj, fussunk! Itt a sörényes 
is! — kiáltottak és eltűntek. 


A szigetlakók nem használtak 
főneveket. A te feladatod lesz 
a párbeszédekben a mellékne- 
vek helyére megfelelő főneve- 
ket illeszteni. 

mézes 
friss 
udvarias 
mogyorós 
virágos 
magas 


Előzmény: A Helyek Házában 
Piskóta megállapította, hogy Dó- 
rót a hármas szigetre hurcolta 
Kalamona. A hármas sziget neve: 
Ezerédes. Miért? A történetből 
majd megtudod. Annyit elárulha- 
tunk, hogy Ezerédes a mellék- 
Hőseink, 


megérkezett, 


nevek egyik szigete. 
amint  Fúrfarag 
együtt útnak is indultak. A hid- 
roplánból ezt látták: 


2. EZERÉDES — SZIGETEN 


A köves út két szélén mézes- 
kalács házikók sorakoztak. A la- 
pos tetőkön üvegcukor kakasok 
forogtak. A fákon friss habcsókok 
csüngtek. A fák törzsén udvarias 
feliratú táblák: Jó étvágyat! Mi- 
után ettek a kitűnő habcsókokbáól, 
tovább baktattak. Egy sötétbar- 
na patakhoz értek. Tetején hó- 
fehér habok úsztak. 


— Tejszínhabos kakaó! — 
mondta Pitt. 

— Ez pedig tejeskávé! — fu- 
tott a szomszéd patakhoz Patt. 
A híd korlátja mogyorós csoko- 
ládé volt. A virágos réten marci- 
pán margaréták nyíltak. Mire a 
társaság eljutott a szigettulajdo- 
nos magas mézeskalács várához, 
pukkadásig jóllaktak. 

Kopogtattak. Az ajtón egy kis- 
lány lépett ki őzikés kötényben. 
Kezében óriás tál, rajta krémes 


sütemény. — Tessék! — kínálta 
őket készségesen. Pitt bús arccal 
leemelt a tálról egyet. — Jobb 


lenne már valami ízletes, sós étel! 

A kislány elmosolyodott: — Te 
is a sósat szereted? Én is! 

A kislány mögött megjelent egy 
fehérhajú öreganyó, Főédes. Fúr- 
farag udvariasan meghajolt: — 
Csodálatos úrnő, ördöngős nagy- 
anyó, vendégeket hoztam! 


ot 7 


1. Kérdés: A melléknevek egyik nagy csoportja 


Ústás s-re végződik. Ezért írtuk ki a meséből ezeket 
lést a mellékneveket. Öt s-re végződő melléknevet 
MNSAÁON azonban szándékosan benne hagytunk. Ezeket 
ping neked kell kikeresned a meséből, mivel kezdő- 
gát betűikre szükséged lesz a decemberi megfejtés- 
208 hez. 6 Az öt melléknév kezdőbetűiből egy 
csodálatos 


léknév is. 


olyan szót készíthetsz, amely lehet főnév is, mel- 


3. A TÖRPÉK NEM TARTANAK OROSZLÁNT 


— Sajnálom, hogy hiába jötte- 
tek! — tárta szét kezeit Főédes, 
miután meghallgatta Pitt és Patt 
történetét. — Az oroszlánotok 
nincs nálunk. Járt ugyan itt Ka- 
lamona, s fel is ajánlotta Dórót, 
de a szigetlakók nagyon féltek 
tőle. Így hát tovább álltak. 

— Hová? 


— Ki tudja? Talán a Lebegők 
szigetén megtudjátok. 


— Induljunk máris! — ugrott 
fel Pitt nyugtalanul. 

— Hová sietsz? — nyugtatta 
Fúrfarag. — Nézz ki az ablakon! 
Vihar közeledik. Nem tudunk fel- 
szállni. 

— Ha csak ez a baj, könnyen 
segíthetek — mosolygott Főédes. 
— Az én varázsgépem eloszlatja 
a vihart. — Azzal elővett egy 
hajszárítóhoz hasonlatos szerke- 


Nézd meg jól a képeket, s tud- 
ni fogod, melyik az a két pár 
ellentétes értelmű melléknév, 
ami ide illik. 


5. MIT VARÁZSOLT PATT? 

fövs as 


zetet. Piros és fekete gombja volt. 


— Látjátok? Ha lenyomom a 
piros gombot, verőfényes napsü- 
tés lesz! e 

Valóban! A nap kisütött! A fel- 
hők eloszlottak. 

— S mi történik, ha a feketét 
nyomod le? 

— Ez, — mosolygott a varázs- 
lónő. Lenyomta a fekete gombot 
és ismét elsötétült az ég. 


4. MIT VARÁZSOLT MÉG A VARÁZSGÉPPEL? 


Mindez természetesen csak tré- 
fa volt. Játékból még a kíváncsi 
Patt is kézbe foghatta a csodála- 
tos gépet. Ő is varázsolt, ha nem 
is tökéletesen. 


Megtudod, ha a képek alatti 
melléknevek hiányzó betűit be- 
írod a helyükre. Ugyanis egy- 
egy ellentétes értelmű szópár 
hiányzó betűinek összeolvasása 
adja meg a választ. 

6. LEBEGŐK 

A társaság búcsút vett Főédes- 
től, és elindult Lebegőre. Egy 
zord, kietlen szigetre jutottak. 


gejzírben 


Mekkorák ! 
Akár a dinnyék ! 


A. bemutatkozás tehát nem si- 
került valami szépen. Szerencsére 
a Lebegők nem haragudtak meg. 
Elvitték őket a sziget egyetlen 
szállodájába. A szálloda szintén 
egy felfújható ballonházikó volt. 
Rajta réztábla: 

Dr. Kis István 
de: a nyelvtudományok doktora 
du: szállodaportás 


Kopogtattak. Az ajtón kilépett 
Fúrfarag. — Mindössze tíz percig 
hagytalak magatokra, s máris el- 
kalandoztatok! 

— PIROSLÓ , 7 


— De mik azok a narancssárga 
gömbök? — kérdezte Patt. 

— Bizonyára dinnyét termesz- 
tenek — vélte Pitt. 

— Dinnyét? Hiszen itt még fű 
sem terem! — válaszolt Patt. 


TORKOSKODO 


— Nagyon szégyelljük! — haj- 
totta le fejét a két bohócgyerek. 
Dinó nemkülönben. 

— Gyertek! — vezette be őket. 

Bent a szálloda előcsarnokában, 
azt hitték káprázat: Kalamáris ült. 

— Postairón vagyok ! — mutat- 
kozott be a piros-kék köpenyes 
bácsika — Kalamáris testvére. 

— Ó, kedves Postairón! Hol 
találjuk a mestert? Doktor Kis 
Istvánt? 

— Az is én vagyok — hunyor- 
gott a mester. — Amikor Lebe- 
gőék megérkeztek a szigetre, szük- 


— Majd láttok még csodát! — 
nevetett Fúrfarag. 

Azzal a légi kikötőbe irányítot- 
ta gépét. Jól figyeljétek meg a ké- 
peken, micsoda kalandokban volt 
részük!" 


SEGÍTSÉGY 


[/ 
kéz 


PIRULÓ CSÍNYTEVŐk.. 


ségük volt nyelvtanárra. Akkor 
vettem fel e nevet, s azóta taní- 
tok minden délelőtt. Délután pe- 
dig a szálloda vendégeire ügyelek. 

— Kik ezek a Lebegők? 

— Egy másik bolygóról szálltak 
ide. Egysokkal nagyobb bolygóról. 

— Ó, hát azért olyan maga- 
sak! — kiáltott fel Pitt. 

— És azért is lebegnek — foly- 
tatta Patt. 

— Így van. 5 ezért hívják őket 
Lebegőknek — zárta le a kérdést 
Fúrfarag. — Most pedig zuhanyo- 
zás és alvás! 


7. FÜSTBE 
MENT 
LAKOMA 


Szervusz, Tömött Has, § / — Toalaljattok 
vendegeket hoztam / h s 


reszt ZT 
. 


ÉG 


— Postairón, miféle tréfa volt 
ez? — fordult Fúrfarag kalauzuk- 
hoz. 

— Rossz tréfa! — bólintott az 
agg mester. — Tömött Has mesz- 
sze földön híres irigységéről. Soha 
senkinek sem ad egyetlenegy fa- 
lat ételt sem, mindent egymaga 
eszik meg, titokban kint a kony- 
hában. Én viszont megosztom 
veletek ebédemet! tessékelte 
vissza őket a ballonházikóba. 

Étlapot tett eléjük, ami rejt- 
vény formájában kínálta a vendé- 
geknek a választható ebédet. 


Másnap reggel Postairón így 
szólt vendégeihez: — A Lebegők 
rövidesen kinyomozzák, merre 
van Kalamona. Addig várnotok 
kell. Ha kedvetek tartja, átruc- 
canhatunk a közeli szigetekre. 


elyet 


TERÍTETT 


8. MIT ETTEK ? 


ge 


mem táTbvtáktmtéta JÁRA DAP IST ZT lagy "ale, 771 dttéám 
i év 

gé ak 
; TÖ0 46. 4: d 6. 


Köszönöm ! 9 


ELILLANT EBED $ HOPPON MARADT VENDÉGEK $FÜSTBEMENT LAKOMA 9 JÓLLAKOTT HÁZIGAZDA. 


— Menjünk! — tapsolt a két 
bohócgyerek. 

— Legelőször Rebarbarára me- 
gyünk! — ültette be őket csónak- 
jába a kedves mester. 


Beküldendő: 4. Mit varázsolt 

még? 5. Mit varázsolt Patt? 

8. Mit ettek? Decemberre: 1. 

kérdés 6 

Előző havi megfejtések: 

3. képregény: ablakból, hinta- 

székből, ágról, répára, marká- 

ban, asztalra, sajtba, székre, 

ingbe, gömbben, ernyőből, tá- 

nyéron — a hármas sziget. 

4. Hol? Találós kérdés: 250 toll. 
6 Decemberre: Mi kiánzló 
képen? ujja, jácint, égő, villa — 
újév 


b. 


Készítsd el 


vad 
ök" 97954 


a 
kind 


a DOBOZ-SÁRKÁNYT! 


Minden kisdobos vágya olyan sár- 
kány, amely nagyon magasra száll, 
s nyugodtan, biztosan ,,áll" a levegő- 
ben. Ilyen a DOBOZ-SÁRKÁNY. 

Vázához négy 1 méteres, és négy 
64 cm hosszúságú nádszál vagy ceruza 
vastagságú modellező léc szükséges. 
Ezekből két keretet készítsetek, pon- 
tosan az 1. ábra szerint. A hosszanti 
lécek közé tett keresztlécek végeit 
ékalakban faragjátok be — nádnál 
két ferde vágással alakítsátok villás- 
ra —, s ragasztással, cérnakötözéssel, 
majd újbóli ragasztással erősítsétek 
egymáshoz. A két kész keretet egy- 
másba bújtatva, a 64 cm-es lécek 
középpontjainál  ragasszátok-kötöz- 
zétek egymáshoz, úgy, hogy felülről 
nézve X-alakban álljanak (2. ábra), 
majd vékony zsineggel a végektől 
1 cm-nyire keretszerűen kötözzétek 
körül (3.). Ettől befelé 32—34 cm- 
nyire újabb zsineg-keretet kössetek, 
ezek fogják a borítópapírt tartani. 
Rajzainkon valamennyi cérnakötö- 
zést és zsineget narancssárgával je- 
leztünk. A 4. számú részletábrán 


a lécösszeillesztést, és a keretzsinór 
kötözését látjátok. 

Vágjatok most ki vékony fehér 
csomagolópapírból, vagy pvc-fóliából 
38 cm széles és kb. 190 cm hosszú 
csíkot, kettőt, a dobozkeret borítá- 
sához. Ha nincs ilyen hosszú borító- 
tok, összeragasztással toldjátok. Az 
asztalra, sima padlóra fektetett borí- 
tópapírt az 5. ábrán látható módon 
ragasszátok szegélyeinél a zsinór- 
keretekhez. Ha egy, téglalap alakú 
mezőt mindkét szegélyénél fogva a 
zsinórokhoz ragasztottatok — a lé- 
ceknél ékalakú bevágás segíti ezt 
elő —, egy fordítással a következő 
mezőre fektetve a vázat, folytathat- 
játok a munkát. Körbeérve 2-3 cm 
széles sávot ragasszatok rá a kezdet- 
re. PVC-t üvegpapírral megdörzsölt 
részein jól fog a Technokol, vagy a 
Palma Rekord ragasztó. 

A 6. ábrán látjátok, hová kell a kész 
sárkányra felkötni a zsinórkantárt 
(K), s ehhez a felbocsátó zsinórt. 
A doboz-sárkány farok nélkül repül! 

FERKAI LORÁNT 


. KISDOBOS DOB 


reg ssa 


Ja 


1. A kivágandó ábrákat mindig vas- 
tag fekete vonallal rajzoljuk. 


2. Ahol pöttyös területet láttok, azt 
kell ragasztóval bekenni. 


3. A szaggatott vonalak azt jelentik, 
hogy ott hajtogatni kell a papirost. 


4. Az A, B, C stb. betűjelölések arra 
valók, hogy a különböző darabo- 
kon jelölt A, B. . .-t a másik darab 
A, B... betűjéhez kell illeszteni. 
PI.: a szürke BC nyelvecskét a 
henger palástján bejelölt BC fehér 
foltra kell ráragasztani. 


5. A mellékleten látható a kész minta 
is. Ez arra szolgál, hogy lássátok, 
milyen lesz az elkészítendő tárgy 
vagy figura. Így könnyebb az alkat- 
részeket összeállítani. 


:Ha megszáradt a dobotok, a szürke 
pántba fűzzétek a vállszíjat (szala- 
got). A dobverő lehet 2 db 10 cm-es 
hurkapálca, aminek a végére 1-1 kis 
parafadugót vagy radírgumi darab- 
kát szúrjatok. 

Fogjatok hát hozzá! 

Í———— ZKKZENEKKÉE 


Kösd össze: 1. Város, itt ülésezett a magyar országgyűlés az 1848-as for- 
radalom kitörése előtt; 2. Csata színtere, itt aratta a forradalmi hadsereg 


Keresztrejtvény: Vízszintes: 1. Nagy 
költőnk vezetékneve 7. ... Sámuel. 
8. Karó (ék. hiba). 9. Fiúnév. 11. Lány- 
név. 12. Elvetik a földbe. 13. Az erdőbe 
visszavonult, magányos ember. 15. Hi- 
báztat. 16. Helyhatározó rag. 17. A költő 
utóneve. 

Függőleges: 1. Erre írunk. 2. Étkezé- 
sek. 3. Város edzőtáborral. 4. Felvigyá- 
zó. 5. Fúróval készült lyuk. 6. Nem is- 
merős. 10. Vedd fel! 14. Monda eleje! 
16. Két azonos magánhangzó. 

A keresztrejtvényből beküldendő a 
vízszintes 1. és 17. 


Megfejtési határidő: szeptember 20. 

A megfejtéseket küldjétek erre a címre: Kisdobos 
szerkesztősége, Budapest, XI., Bertalan Lajos utca 26. 

Az újrendszerű rejtvényfejtésről bővebben írunk a lap 
25. oldalán. Okvetlenül olvassátok el. 

A jobb felső sarokban látható színes háromszöget vág- 
játok le és ragasszátok rá a megfejtést tartalmazó leve- 
lezőlapra vagy levélre. Írjátok nevetek alá lakcímeteket 
és azt is, hogy hányadik osztályba jártok. A hibátlan 
megfejtésekre a jutalmat postán kiküldjük. 


A júliusi rejtvények helyes megfejtése: 
Körbe-körbe: Petőfi Sándor. Terített asztal: retek, 


tojás, borsó, kolbász, villa, banán, körte, alma, tányér, 
leves, kanál, kenyér, torta, perec, pohár. Részlet- 


ANGLIÁBAN 


első nagy győzelmét 1848. szeptember 29-én. 


tt I(€4(4440 


Képrejtvény: (önkéntes fegyveres a szabadságharc idején) 


Olvasd össze a kezdőbetűket az itt látható foglalkozásokból, s meg- 
kapjuk Petőfi apjának foglalkozását, amikor a költő született. 


kérdés: a táncosnő szoknyájánál levő piros háromszög 
megtalálható a bohóc csokornyakkendőjén. Piros betű- 
rejtvények: papiros, páros mérkőzés. 

